Necocheako dantzariek jantzi koloredunak jantzi zituzten iazko San Juan Gauean (argazkia Ecos Diario egunkaria)\nEuskal Herriko antzinako ohiturei jarraiki, Argentinako eta munduko hainbat euskal etxetan San Juan (edo Jondonane edo Donibane) Gaua ospatuko da datozen asteburuetan, suarekin lotutako ekitaldiak eginez. Ospakizuna suaren ondoan egoteko aitzaki ederra bihurtuko da –gogora dezagun hego hemisferioan San Juan gauarekin batera negua hasten dela- , eta bide batez, komunitate osoari Euskal Herriko kulturaren alderik koloredun eta magikoena erakusteko aukera paregabea ere izango da. Argentinan, hitzorduak asteburu honetan bertan hasiko dira, Necochean, eta datorren asteburuan jarraituko dute Buenos Aires hiriburuan eta Cañuelas-en. Azken ospakizuna, ekainaren 30ean izango da, Gral. Las Heraseko Zazpirak Bat euskal etxe gaztearen eskutik. San Juan festak izango du baita ere ohiartzunik Mexiko Hiriko, Caracasko edo Madrilgo euskal etxeetan.\nNecochea, Argentina. Argentinan, eskarmentu handia dute Necocheako euskaldunek San Juan gaua ospatzen. Izan ere hau da bertako Euzko Etxeko jai egutegian bereziki azpimarratuta dagoen datetako bat, izan ere urtero antolatzen baitute panpinaren erretzea hiriko berdegune batean.\nTradizio zahar horri jarraituz, aurtengo San Juan sua ekainaren 16an, bihar, piztuko da Buenos Aires probintzia hegoaldeko herri honetan, iluntzeko 8etan. Euskal etxeko txikienek egindako sorgin erraldoi bat erreko da eta suaren inguruan Euskal Herriko ohiko dantzak egingo dituzte etxeko dantzariek. Suak urtaro berri bat hastera gonbidatuko du bildutako jendea eta gero, sugarrak itzaltzean, euskal etxera mugituko dira plater bero eta tipikoak dastatu eta erromerian parte hartzera.\nGaur zortzi, berriz, beste bi euskal erakundek gauzatuko dute euren gau magikoa. Cañuelasen komunitate osoari begirako ekitaldi batekin ospatuko dute San Juan gaua bertoko euskaldunek. Baina ez dira bakarrik izango proposamen honetan. Aurreko urteetan bezala, Gral. Las Heraseko Zazpirak Bat euskal etxeko eta Cañuelaseko bertoko ‘Las Cañuelas’ eskolako ikasleek ere dantzatuko dute euskal musikaren erritmoan. Hitzordua, datorren larunbatean. “Arratsaldeko 6ak aldera elkartuko gara euskal etxearen egoitzan eta hortik, kalejiran abiatuko gara euskal etxetik lauzpabost kaletara dagoen eremura. Hor erreko dugu sorgin panpina erraldoia eta suaren inguruan dantza egingo dute dantzariek eta biltzen zaizkienek. Ondoren, egoitzara bueltatuko gara eta lagun arteko erromeria egingo dugu” jakinarazi dio Denak Bat-ko lehendakari Daniel Sancholuzek EuskalKultura.com-i.\nEkainaren 23an ere gauzatuko da Iparraldeko Euskal Etxearen Sorgin Afaria. Urtero bezala, Moreno kalean dagoen egoitzako kintxoa benetako kobazulo bihurtuko da hiriburuko sorgin guztiak erakartzeko. Dudarik gabe, eskainiko den menu goxoak ere erakarriko ditu. Topaketa honetara pintxoak, lokro argentinar tipikoa, izozkiak, edariak eta gauerdiko zurrakapotea eskainiko dituzte anfitrioiek. Gauerdi aldera ere, betiko araua burutuko dute Iparraldeko Euskal Etxeko sorginek bildutako lagun guztien ametsak betetzeko asmoarekin. Hitzordua, ekainaren 23an, gaueko 9:30etan. Sarrerak 50 peso balio ditu eta antolatzaileek eskertuko dute aldez aurretik erosten badira. Erreserbak egiteko (ekainaren 21a arte), deitu telefono hauetara: 4383-5831 (IEEko idazkaria); 15 3784 5370 (Kultur azpibatzordea); edo email bidez: ibaiak@hotmail.com.\nGral. Las Heraseko Zazpirak Bat\nArgentinako ospakizunekin bukatzeko, ekainaren30ean piztuko da San Juan sua Buenos Aires probintziako Gral. Las Heras herrian. Zazpirak Bat euskal etxeak gonbidaturik, Cañuelaseko euskaldunek ere hartuko dute parte trenbidearen aurreko eremuan egingo den festa honetan. “Egitaraua iazkoa bezalakoa izango da, baina jende gehiago etorriko da. Eta dantzariek ere koreografia gehiago aurkeztuko dituzte suaren inguruan, baita ondoko afarian ere. Afaria Sportman Klubean izango da eta afariko menua, dilistak”, iragarri digu Zazpirak Bateko lehendakari Luis Echegaray-k.\n[Gral Las Heraseko Zazpirak Bat-ek San Juan jaia iragartzeko zabalduko duen afixa]\nAipatutako euskal etxe eta herri argentinar hauetaz aparte, Rio de la Platako herrialde honetako beste euskal etxe eta herri batzuetan ere egingo dira San Juan su eta ospakizunak. Tradizioa izan dute eta bildu izan zaizkio ohitura horri, esaterako, Chivilcoy, General Roca, Resistencia, Suipacha edota Viedmako euskaldunak. Horietatik, Chivilcoy eta Viedmakoak baieztatu diote EuskalKultura.com-i aurten ez dutela egingo, eta Suipachakoa ere ez dabil ospakizun honetan aktibo. Ondoko Uruguain, Montevideon indar handiz ospatu izan da Montevideon, Haize Hegoa euskal etxearen sostenguz. Munduko beste herrialde batzuetan, gogor ekingo diote, esaterako, Mexiko Hiriko Euskal Etxean, San Juan ospakizun batekin, edota, esaterako Caracasen eta Madrilen, besteak beste.\nSan Juan suarekin aro berri bat puxatu zen Necochean, Chivilcoy-n eta Buenos Airesen (irudiak)\nNecocheako Euzko Etxea elkarteak Sorgina erre zuen, herritar ugari bildu zuen San Juan Gaueko jaialdian\nCañuelaseko Denak Bat EEak jaia aurreratu eta joan den asteburuan egin zituen San Juan erromeria eta su festa


Administrador CIP Donapea – Page 4\nBaiona eta Donapeako ikastetxeen arteko ikasle-trukea\n21 Urtarril, 2022 por Administrador CIP Donapea\nDiario de Navarrako berria > Alumnado navarro y de Aquitania participa en un programa de certificación profesional en automoción. Urtarrilak 17tik 28raino, Baionako ikastetxe bateko 5 ikasle izan dira gure artean. Modu berean, gure 5 ikasle Baionako ikastetxean egon dira bitartean. Espezialitatea karrozeria da. Etorritakoan harrera egin zitzaien eta Donapean barna bisita bat egin zen […]\nDibulgazio zientifikoko hitzaldiak – NUP\n15 Abendu, 2021 por Administrador CIP Donapea\nDonapea IIPn dibulgazio zientifikoko hitzaldi ziklo bat burutzen ari da NUParen eskutik. Donapeako familia profesionalei zuzendurik daude. Automoción: Un mundo conectado Otsailak 11n Elektromekanika erdi mailan eta Automozioa goi mailan ikaslegoaren txanda izan zen. Hitzaldia gaur egun mundu maila dagoen konektibitatean oinarrituta zegoen eta NUPeko elektrizitate, elektronika eta komunikazioko ingeniaritzako irakaslea den Abián Bentor Socorroren […]\nAgurra Izaskun Orientatzaileari\n10 Abendu, 2021 por Administrador CIP Donapea\nAbendu honetan, Izaskun Iturri, urte askoz gure ikastetxeko Orientatzaileak, erretreta hartu du eta orain bizitzaz gozatzea eta CIP Donapea IIPn egindako lan onaz atseden hartzea egokitzen zaio. Ikaslego, irakaslego, tutore eta zuzendaritza taldearekiko izan duen jarrera, gizatasuna eta sen ona nabarmendu behar dira. CIP Donapea IIPk aro berri honetarako hoberena opa dio eta bere irriparra […]


naiz: agenda - Kupula Bilbo zikloa\nKupula Bilbo antzerki zikloa otsailaren 21etik 29ra bitartean egingo da Campos Eliseos antzokian.\nHiriko antzerki-tradizioa eta sorkuntza bultzatzeko helburuarekin hainbat egile, zuzendari eta antzezleei beraiek lanak eskaintzeko aukera eskaini nahi zaie.\nZikloko lehen ikuskizuna La Pacheca Collective-ren ‘Camiselle’ izango da, otsailaren 21 eta 22an. Bea Insak zuzendutako lan honetan moja baten historia ezagutuko da, errepideko putetxe batean boleroak abesten ari dena.\nHilaren 23an Arumux konpaniaren ‘Bailando el silencio’ ikusteko aukera izango da, Rakel Rodriguezek zuzendua. Adin guztie zuzendutako ikuskizun hau gorrei egokituta egongo da, zeinu-dantza eta hizkuntza erabiliz.\nOtsailaren 28an ‘Barro Rojo’ ikuskizuna eskainiko da, Javi Liñeraren eskutik. Berak idatzitako testuan oinarritzen da eta Daniel Molina eta Linda Wise dira zuzendariak. Bidaia bat aurkezten da bertan, protagonistak eta bere osaba homsexualak egiten dutena, kontzentrazio-esparruan bizitako esperientzia kontatzen dion bitartean.\nZikloa amaitzeko Juan Carlos Garaizabalen ‘No mas boleros, gracias’ ikuskizuna izango da otsailaren 29an. Garaizabalek ahotsa jarriko dio obrai, Eva Ponsek musika jartzen duen bitartean.


Debabarreneko enpresa, langile eta langabeei Enplegurako Prestakuntza Sistema berriaren aurkezpena — IMH\nHemen zaude: Hasiera › Albisteak › Debabarreneko enpresa, langile eta langabeei Enplegurako Prestakuntza Sistema berriaren aurkezpena\nIKASLAN, Euskadiko Lanbide Heziketako ikastetxe publikoen Elkartea (Debabarreneko Armeria Eskola, Uni Eibar-Ermua, Mutrikuko Insitutua, Meka Lanbide Eskola eta IMHk parte hartzen dute elkartean) plan bat garatzen ari da euskal enpresa eta langileen artean, enplegurako politika aktiboen transferentziaren ondoren abiatu den Enplegurako Prestakuntza Sistema berriari buruzko informazioa zabaltzeko.\n1) Enpresei zuzendutako saioa – Enplegurako Prestakuntza: Erremintak enpresentzat.\n2012/04/26 - Tokia, Debegesa, ordutegia: 11:00-13:00.\nJardunaldi honetan ondorengo gaiak argituko dira:\nZer ekarpen egiten dio Enplegurako Prestakuntzak enpresari?\nNorentzat da onuragarri? Aukera guztiak baliatzen ditugu?\nNola ezarri dezaket praktikan nire enpresan?\n2-3) Langile eta lanbabeentzako saioak – Enplegurako prestakuntza: Nire gaitasunak hobetzeko erremintak.\nBertaratze baieztapena ikasletxeetan.... IMHn egiteko hemen...edo 943744132 telefonoan (Eider/Leire)\n2012/04/26 – Tokia: Portalea Eibar, 17:30-19:00\n2012/05/03 – Elgoibarko Kultur etxea, 18:00-19:30\nJardunaldi hauetan egun dauden deialdiak azalduko dira, bereziki Profesionaltasun Egiaztagiriena, Enplegurako Prestakuntza Sistemaren ardatza baitira.\nPlanak hainbat fase izango ditu, otsailean abiatu zen eta 2012ko irailean amaituko da, eta IKASLANek prestakuntza iraunkorrararen garrantzia azpimarratu nahi du, batez ere krisi garai honetan.\nHasierako fasean, IKASLANek euskal enpresei -3.000 enpresa mikro, txiki eta ertain- Enpleguaren Prestakuntza Sistema berriari buruzko planaren abiatzea azalduko die.\nBigarrenean, 900 enpresek IKASLANeko prestakuntza arduradunen 900 enpresa bisitatuko dituzte, informazio zabala emateko, eta 2.700 langile aktibo eta langaberi informazioa emango zaie IKASLANek 3 lurraldeetan dituen 56 ikastetxeetan.\nHirugarrenean, Gipuzkoa, Bizkaia eta Arabako eskualdeeten 10 jardunaldi informatibo burutuko dira, enpresa-pertsona eta langileei Enplegurako Prestakuntza Sistemari buruz eta Hiruko Fundazioaren hobari sistemari buruzko azalpen zehatzak emateko. Azken honek enpresetan inplantazio urria du, Enplegurako Prestakuntzaren Behatokiak emandako datuen arabera. Irailean zabalkunde kanpaina isteko jardunaldia egingo da.\nHirugarren fasearen baitan, eskualdeko Lanbide Heziketako Ikastetxeek 3 informazio-saio antolatu dituzte enpresei eta aktibo edo langabe dauten langileei zuzenduta (goiko agendan ageri dira).\nJardunaldi hauetan egun dauden deialdiak azalduko dira, bereziki Profesionaltasun Egiaztagiriena, Enplegurako Prestakuntza Sistemaren ardatza baitira. Pertsona batek lan jarduera betetzeko beharrezkoa den kualifikazioa ofizialki egiaztatzen dutenez, begibistakoa da duen garrantzia. Ziurtagiri edo egiaztagiri hauek lor daitezke bai prestakuntzaren bidez, bai lan eskarmentua egiaztatuz Lanbide Gaitasuna Egiaztatzeko Egituraren bidez, edo biak uztartuz.\nHonetarako, Lanbideren teknikariek parte hartuko dute, sistemaren xehetasunak azaltzeko.


Monçaok edo Valença de Minhok bezala, gaztelua duen herria da Bragantza ederra ere, Portugal iparraldean. Gain batean gandor, arraianoen mugazain duzu harako Dom Joaoren gotorlekua, egun museo militar dena. Sartu eta batera, zerrenda luzeak dituzu Gerra Handian hil ziren soldadu haien izenekin. Ez daude bakarrik. Historiaren amaraunarekin borrokan orain, orduko kolonia ziren Mozambiken, Angolan eta Ginean hildakoak dituzte lagun. Eta ez zaude ez Hazparnen, ez Urepelen, ez Mauleko plazan, baina hemen bezala, ahanzturak ez eramateko baino aberria loratzeko idatzi zituzten, behinola, izenak granitoan bata bestearen epelean.\nMuseo militarrean, gaika eta mendeka atondutako gelak. Erlikiak erakusleihoen bestaldean: ez dakit zein buruzagi mairuren lepoa moztutako ezpata, halakoren galako kasaka eta bandera maiztua, Auskalandiako borrokan (ironiak behartzen nau etzanera) erabilitako zizpa dotoretua... eta hainbeste ohorezko tresnen artean, baita euskaldunon ekarpentxoa ere: pistola bat, Guisasola markakoa, Eibarren XIX. mendean egina.\nEz da, ordea, trastetza hori izango seguruenik begi-gogoak bahituko dizkizuna, Gungunhana-ri eskainitako aretoa baizik. Argi-itzal artean, gizonak zuen neurriaz ohar zaitezen, haren arropa handiak dituzu, hari eginiko argazkiak, hari ebatsitako gauzak eta txipitxapak, eta loturak zer diren, baita Afrika hegoaldeko hainbat herritako objektu deigarriak ere, Songo etniakoak, Kioko-koak, Luena-koak... Mozambikeko zein Angolako, berdin dio, dena da halako anabasa bat kolonoaren antilope larruzko maletan.\nGungunhana ez da Gungunhana deitzen, Ngungunhane baizik. Gungunhana Gaza erresumako buruzagiari metropolian jarri zitzaion izena da. 1895eko hondarretan hartu zuten gatibu, egungo Mozambiken. Hurrengo urteko martxoan heldu zen Ngungunhane Lisboara, katez jantzirik. Ikusmina, ikaragarria da. Presoa ez da edozein. Urteak daramatza Portugalgo prentsak, zimur argiz, nolakoa den kontatzen irakurleari: «piztia ankerra», «errege odolzalea»... horrexegatik igo nahi du Africa ontziko kubertara Lisboako Diario de Noticias-eko kazetariak: «Zeuden tokian sartu ginenean, han zeuden beltz guztiak etzanda. Gungunhana ertz batean zegoen, oholtza muturrean, aurpegia estalita. Norbaitek tapakia kendu eta agerian utzi zuenean esnatu zen beltza, bazter guztietara uzkur begira. Han geunden kazetariak eta bestelakoak gero eta gehiago ginenez, beltzeria guztia kubertara ateratzea erabaki zen, jendeari erakusteko».\nIkusi egiten dituzu. Kaiolan sartu eta kalerik kale daramatzate Baixa, Palhava eta Benfican barrena, azkenik Belemgo Parke Botanikoan uzteko. Hain trofeo ederrik! Ngungunhane ez da Gungunhana deitzen, baina hori da gutxienekoa. Gertaera laidogarriotatik ehun eta hamar urtera, han dirau oraindik ere Bragantzako gazteluko erakusleihoan irabazleak ezarri zion beste izena, gaitzizenetan argiena: «Gungunhana, O Vencido».\nAfrikan, Laurent Kabila izango da, seguruenik, zimur berdinez, Ngungunhaneren pareko erakutsi nahi izan den azken liderra. Pertsona baino gorila hordi, lehoi odolzale, piztia anker. Baina hori Afrika da, egunotan, Melilla eta Ceutako gertaerak direla-eta, entzuten ari garen hezi jauzietan (barka, otoi, ortografia) «erremediorik ez duen kontinentea». Bestela, egun, gauzak ez dira, noski, hain era iraingarrian obratzen. Kolonia garaiak oso dira antzinako kontuak, eta bezatu beharrekoarekin erabiltzen diren tratu moduak, aipatu beharrik ez dagoen beste zenbait arlotan bezalaxe, sano findu dira. Bestelakoak dira estiloak, bestelakoak hitzak.\nErreparatu ostean prentsari. Zunda egokia da arlo honetan ere gauzak nola dabiltzan konturatzeko. Urrutira joan gabe, eta pareko egoerak bilatze aldera, Portugalgo metropoli jantziarentzat Gungunhana zena, zein da egun? Lisboa Washington bada, eta Ben Laden gatibu harrapatu bitartean, Saddam Hussein izan da azken O Vencido nagusia, ontzira igo zen kazetari haren aurrean bezala, garai bateko harrokeriak apalduta agertu zaigun buruzagi otzandua.\nBi gizonen artean, bada alderik, baina. O Vencido zena pokerreko Bateko pika izan da nazkatu arte erakutsi zaigun baraja batean. Hala, Tarik Aziz Atzerri ministro ohia Zortziko pika genuen; Saddam Husseinen anaiorde Barzan Ibrahim Hassan ai Tikriti Bosteko hirusta... eta hala, 52 osatu arte. Baraja Iraken ziren estatubatuar tropen artean banatu zen, AEBetako enbaxadaren eta Komando Nagusiaren bitartez. Far West-era garamatzan ume olgeta, baina marketing gisa, funtzionatu zuen partida.\nBezatu beharrekoa zenbaki baten bidez, eta hierarkizatuta ematea, oso da prentsarena. Urrutira joan gabe, irailaren 25ean, eta Pentagonoaren iturriak aipatuz, CBS katea izan zen aurrena Abbu Azam-en heriotza iragartzen. Nor zen Abbu Azam? Nola izango dugu akorduan ez badugu pertsonarik aurrean, «el número dos de al-Qaeda en Irak» legez aurkeztu baitzitzaigun espainiar prentsan, eta «le numéro deux présume d'Al-Qaida en Irak» frantsesean? Informazio erantsi gisa, Al Zarkaui-ren bigarrena zela esaten zen. Gehienek erantsi zuten «Pentagonoaren arabera» makulua, baina gehienek eraman zuten tituluetara, bere eginda numeroarena. Barajaren indarra. Dena hierarkizatu beharrarena. Batekoa laster eroriko den seinale.\nAste honetan bertan, Iraken barik Frantzian, ETAko komandoetako bigarrena atxilotu dutela esan zaigu, hamaikagarrenez. Bigarrena da, prentsaren arabera, Harriet Agirre, eta hirugarrenik edo zazpigarrenik aipatzen ez den kodean, handia da hori, ikuskizun legez bada ere. Laster da aurrenekoa.\nHonetan behintzat, euskarak egiten gaitu bestelako, eta eskerrak. «El número dos/le numéro deux» adierazteko «bigarrena» erabili ohi dugu, baina «egitura militarreko bigarrena» titulu lainoagoa da, ez du, auskalo zergatik, gazteleraz edo frantsesez duen indarra lortzen. Intriga falta du. Eta zalantzak lotzen zaitu zergatik ote den, numero berbak zerbait eransten diolako edo datorren tokitik datorrelako indargabeturik heltzen zaigulako. Bada beste era bat ere, «ondokoa» edo «ondorengoa», baina jakina, honek «urliaren ondokoa» esatera behartzen du kazetaria, eta horrek Barne ministroari hitzez hitz sinestea esan nahi du, urlia egitearekin ororen arduradun. Horregatik erabaki da Berria-n, aste honetako atxiloketen berri ematean, «komandoen buru izatea leporatzen diote polizia iturriek» edo «egitura militarreko arduraduntzat jotzen dute» formulak erabiltzea. Eta irakurleak, erdaren «el número dos/le numéro deux» horien ikusgarritasuna galtzen badu ere, eskertzen duelakoan nago.\nMendeetan zehar, asko izan dira piztia eraisten laguntzeko erabilitako publizitate teknikak, hitzetatik hasita. Hierarkiarena da bat, eta ezizenena bestea. Erreparatu bestela, norekin erabiltzen duen Poliziak izenordeak publiko egitearena, eta hain da sarri erabiltzen non kazetariak ia naturalago erabiltzen duen hau izen-abizenak baino. Eta ez da gainerakoek, eman dezagun, diputatu jaun-andreek edo estatu buruek berena ez dutelako, ezizenen kudeaketa irizpide jakin batzuen arabera egiten delako baizik. Zenbakia, gaitzizena... helburua atxilotu beharrekoari gizatasunetik duena kentzea da, arazoa mundu ez-serio batera biltzea, eta hala agertzea iritzi publikoaren aurrean, komikia irakurtzen bageunde bezala, munstroen zorro barregarria: Txeroki, Ternera, Tigresa, Pelopintxo, Dienteputo...\nBada erdibidean utzi dugun istorioa amaitzeko tenorea. O Vencido erbesterago eraman zuten, Azore uharteetako Isla Terceirara. Han, bitxikeria turistiko izaten jarraitu zuen. «Bataiatua, alfabetatua eta alkoholizatua» hil zen, Rene Pelissier historiagileak esatera. Miguel Torgak bi urte ditu, Ferreira de Castrok zortzi, eta Pessoak hogeita bat. Ordurako, badira urte batzuk Lisboara girgiluz eta katez loturik eraman zuen gizona, Mouzinho de Albuquerque, bere buruari tiro eman eta harrak gobernatzen dagoela. Eraman ezina zitzaion jendearen esker txarra, politikarien joko narrasa, monarkiaren gainbehera.\nAl Zarkaui 2006ko ekainean «eraitsi» zuten. Adjektibazioan, adostasun harrigarriak Bushen «beldurraren ideologiaren liderra zen» haren hitzaletik. Garai batean hainbat etakiderekin egin bezala, erretratu psikologiko sakona egin zion El Mundo-k: «mediocre estudiante y bebedor empedernido», «tiene una sorprendente mentalidad infantil». Berria-n, hedabide askoren aldean, markatua, adjektiboaren aldeko apustua hildakoaren soslaian: «Gupidagabekoa».\nItaliako Il Manifesto-k, ostera, ikusi egin du garaituaren keinua. Azalean, argazki handia. George Casey jenerala Al Zarkaui hilaren fotoa erakusten, eta azpian, letra larriz: «Il trofeo».


HH 5: ERLEEN MUNDUA EZAGUTZEN\n2022/06/13 Haur Hezkuntza\nAurreko ostiralean, Bidatz erlezainaren bisita izan zuten 5 urtekoek.\nHH 3 URTEKO IKASLEAK EGUN PASA\n2022/06/09 Haur Hezkuntza\nIkasturteari bukaera emateko 3 urteko ikasleak egun pasa polita egin zuten.\nHH 5 URTEKO IKASLEAK ZARAUTZEN\n2022/06/08 Haur Hezkuntza\nKurtsoa bukatzear dagoela eta, 5 urtekoak Zarautza joan dira egun pasa.\nHH 4 URTE "FAMILIAK IKASTOLAN"\n2022/06/07 Haur Hezkuntza\nEskertzekoa da benetan 4 urteko gurasoen partaidetza. Azken hilabete honetan guraso gehago etorri dira gelara.\n“ FAMILIAK IKASTOLAN” PROIEKTUA\n2022/06/02 Haur Hezkuntza Lehen Hezkuntza\nIkastolako familiek “Familiak ikastolan” proiektuan parte hartzen jarraitzen dute.


Ohiko galderak - Shanghai May Skin Information Technology Co, Ltd.\nMerkataritza sozietate hutsa edo fabrika propioa duen enpresa zara?\nBenetako edertasuneko makina profesionalen fabrikatzailea gara, ekoizpen taldea, I + G taldea, salmenta indarra eta salmenta osteko zerbitzu taldea dituena.\nGure lantegia Suzhou-n dago, garapen bizkorreko hirian, "Shanghaiko atzeko lorategia" ezizena duena. Zure denbora erabilgarri badago, ongi etorria zaizu Txinara etortzera gure fabrika bisitatzera!\nBa al duzu bermerik?\nBai, badugu. Ostalariaren makinan urtebeteko bermea ematen da. Hiru hilabeteko doako ordezko bermea heldulekuak, tratamendu buruak eta piezak bermatzeko.\nZer gertatzen da kalitate arazorik berme aldian?\nGure teknologiari laguntzeko talde profesionalak doako eguneratze softwarea eskain dezake 3 ~ 6hileko bakoitzeko. zure garaiko zerbitzuengatik. Behar duzun laguntza garaiz lor dezakezu telefonoz, webcam bidez, lineako txataren bidez (Google talk, Facebook, Skype). Jarri gurekin harremanetan makinak arazoren bat izanez gero. Zerbitzurik onena eskainiko da.\nZer ziurtagiri duzu?\nGure makina guztiek kalitatea eta segurtasuna bermatzen duten CE ziurtagiria dute. Gure makinak kalitate kudeaketa zorrotzean daude kalitate gorena bermatzeko.\nZer egin behar dut makina nola erabiltzen ez badakit?\nZure erreferentziarako funtzionamendu bideoa eta erabiltzailearen eskuliburua ditugu.\nZein da paketea?\nAparrezko paketea, aluminiozko kutxa paketea edo bezeroaren eskakizun gisa.\nZer moduz bidalketa?\nNire logotipoa produktuetan inprimatu al dezakegu?\nBai, OEM-ak onartzen ditugu. Gehitu zure dendaren izena, Logotipoa\nZein hizkuntza onartzen du softwareak?\nHainbat hizkuntza onartzen ditugu\nPertsonaliza al dezakegu software sistema?\nBai, OEM eta ODM zerbitzua eskaintzen dugu


| Nur: “Musikari izan nahi duenak musikan pentsa dezala, ez haren ondorioetan”euskaljakintza\nNur: “Musikari izan nahi duenak musikan pentsa dezala, ez haren ondorioetan”\nBy ian on 2009(e)ko uztailak 14 in musika, solasean\nEskua altxa dezala La Oreja de Van Gogh, Amaia Montero, Jonas Brothers eta delakoak bakarrik entzuten dituenak. Errespetu guztiz, noizbait beste zerbait entzun al duzue? Oraingoan, oso ezaguna ez den Nur-ekin posta elektronikoaren bidez izan nuen elkarrizketa aurkezten dizuet, bera Madrilen bizirik eta ni Euskal Herrian, biak elkartzeko aukera hutsa baitzen. Izen askorik ez duten milaka talde daude ezkutaturik, beraien ateak noiz irekiko zain itxaroten. Horietako askok dudarik gabe gaur egun “artista” ugarik duten arrakasta merezi dute. Nur, agian ezaguna egingo zaizue batzuei, Operacion Triunfo telebista-saioan parte hartu baitzuen 2003. urtean, hirugarren edizioan, alegia. Musikari buruzko iritzia eta bere lanari buruz adierazmenak egin dizkigu artista gazteak. Ondoren duzuen elkarrizketa, goza dezazuela!\nNuria Elosegui izeneko 18 urteko gazte batek bere jaioterria atzean utzi, Bartzelona, eta abentura berri batean sartzeko asmotan Madrilera joan zen. Nola har dezake gure adineko pertsona gazte batek horrelako erabaki garrantzitsua? Hain garbi zeneukan musikaren munduan murgildu nahi zenuela? Txiki-txikitatik jakin izan nuen nire mundua musika zela. Ondorioz, pauso batzuk emanez joan nintzen, eta Madrilera ekarri ninduen bizitzak. Ez nekien nire musika egiten hainbeste murgilduko nintzenik eta hori da, gaur egun, gehien eskertzen dudana. Madrilera etorri nintzenetik musika sortzeko beharra sumatu dut.\nAskok eta askok gaur egun hain ezaguna den OperaciÃ³n Triunfon ezagutu zintugun, 2003. urtean hain zuzen ere. Zure ahots liluragarriak, zure begikotasunak, besteak beste, maitemindu egin gintuzten. Bizi izan duzunaren arabera, programan parte hartzeak eragina izan al du kanpoan era positibo nahiz negatiboan? Zein zentzutan? Nire esperientziaren arabera, ezin jakin eragin ona edo txarra izan duen OTn parte hartzeak; hala ere, badakit lehiaketatik bereizi nintzen unea atzera pausu bat izan zela, berriz ere hutsetik hastea bezala. Pertsona batzuek gehiago ezagutzen nindutela izan zen diferentziarik nabarmenena. Horiek, hasiera batean behintzat, kontzertuetara batzen ziren; halere, jendearen kopurua jaisten joan zen, nire lehenengo diskoa editatu ez nuelako eta, beraz, promoziorik ez zegoelako. Azkenean, nire abestiak gehien sentitzen zituztenak gelditu ziren, beraien bizitzak narratzen zituzten abestiak bailiran hautematen zituztenak, alegia.\nNUR kate motzean…\nAmets bat: Abestiak jotzez bizi\nAbesti bat: Sunday Afternoon\nZure abesti bat: Sola\nMusika estilo gogokoenak: Rock, blues…\nAbeslari gustukoenak: Rachael Yamagata, Amiee Mann, Aretha Franklin…\nGaur egun izugarri kritikatzen zaio Operacion Triunfo reality-ari. Fama gehien izan zutenak ahaztuta duade. Identitatez aldatu beharko dute lehiakideak arrakasta izateko, Virginia Maestrok, orain Labuat, egin duenaren antzera? Horrelako telebista-saio batean parte hartzean egon ohi diren aurreiritziek arrakasta musikalik gabe uzten al ditu lehiakideak? Lana kalitatezkoa izanez gero, ez litzateke inongo arazorik egon behar arrakasta izateko; halere, horrelako lehiaketa garrantzitsu bat irabaztean, zugandik ateratako zerbait produzitzearen aldekoa naiz. Edozein produktuk bezala, “produktuek” iraungitze data bat daukate. Virginiak bere talentu eta benetako nortasunarekin denok aho zabalik uztea espero dut.\nGogo ugari eta lan are gehiagoren ondorioz, zure lehenengo diskoa grabatzea lortu zenuen. Bere izena Escondida da eta 13 kanta eta, zuk diozunez, 13 istorio errealez osaturik dago. Nola bizi daiteke uneoro nor bere abesti, bizitza eta esperientzian murgildurik? Ez ote da izango nostalgia gehiegi? Nostalgiarekin bizi naiz, bai musikaren munduan nahiz tratu pertsonalean. Oso naiz sentibera eta horrek, denak bezala, bere alderdi onak eta txarrak ditu. Izugarri gogorra da zure musika hain autobiografikoa izatea, askotan izugarri kostatzen baita kanpora irten eta zure bizipenak abestea; hala eta guztiz ere, hori hain suspergarri izateak aurrera egiten laguntzen du. Hain da handia askatasun sentimendua, non gaur egun nire bizipenak idazten hasi naizen, fikzioarekin nahastuz. Beraz, nire bizitzan beste ate bat irekitzen ari dela esan dezaket.\nZoritxarrez, Escondida oraindik ez dago dendetan salgai. Zein da zure lehenengo lanaren etorkizuna? Zer esan ohi dizute gertukoek eta ez hain gertukoek zure diskoari buruz? Gaur egun, egitasmoa aribidean dago, aukera guztiak ahalik eta ongien aztertzen ari gara. Gure inguruan daudenek abesti guztiak gozatzen dituzte eta beti galdetzen digute ea noiz aurkituko den Escondida salgai. Hala eta guztiz ere, badakigu gaur egungo egoera nolakoa den; beraz, esan bezala, aukera guztiak aztertzen ari gara. Opari bikaina izango litzateke laster kalean aurkitu ahal izatea diskoa!\nZure bigarren lana laster grabatzen hasiko zarela esan digu txori txiki batek. Noiz duzue grabatzen hasteko asmoa? Zein estilo ageriko dira bertan, Escondidan ageri diren kantenak edo berrikuntzaren bat topatuko dugu? Estilo propioa izango du bigarren diskoak, baina lehenengoaren eragina garbia izango da, musikari dagokionez batik bat; halaber, autorearen hazkunde pertsonala nabarmenduko da eta erritmo berriak aurkitzeko apeta izango dugu. Oraindik goiz samar da hitz egiteko, baina lehenengoaren ezberdina izatea behar dut, Escondida bakarra izatea nahi baitut.\nMadrilen kontzertu asko izan ohi dituzu, eta ikusten dugunez, laster beste hainbat izango duzu bertan. Baina noiz etorriko zara euskal lurretara? Ahal bezain azkar bertan izango gara! Kanpora irteteko gogorik ez zait falta eta are gutxiago Euskal Herrira joateko: nire lehenengo abizenak adierazten duen bezala, Euskal Herriarekin konexio berezia daukat.\nGaur egungo gazte ugarik euren etorkizuna musikarekin erlazionaturik ikusten dute; nolanahi ere, denok dakigu musikaren munduak etorkizun ez oso ziurra izan dezakeela, abeslari eta musikari ugari baitago. Gainera, musika gero eta gutxiago saltzen da pirateria eta direlakoak medio. Musikaren munduan murgildurik zaudenez, zure lehenengo lana aurrera eraman eta bigarrenaren bila zoazenez, zer aholkatuko zenieke gazte horiei? Musikan pentsa dezatela esango nieke, ez haren ondorioetan. Musikari izan nahi duenak musika sortzen du, eta bere barruan duenarekin musika aterako du; denok dakigu, ostera, musikak ez duela etorkizun ziurrik. Alderdi industrialari dagokionez, bertan murgiltzen garen unean, ez gara gu izango erabakiak hartzen dituena.\nAsko hitz egiten da musika komertzialari buruz gaur egun. Batzuek hori dute gustuko; beste batzuek, ordea, ez dute batere atsegin. Zer iritzi duzu musika komertzialaren inguruan eta bere aldamenean dagoen guztiari buruz? Dena kontsumitzen den musika komertzialaren eta bakoitzak musika komertzialaz ulertzen duenaren arabera doa. Badago musika komertzial mota bat izugarri atsegin dudana: The Rolling Stones, Janis Joplin, Eric Clapton, Joaquin Sabina, M-Clan, Pereza… Talde errespetagarri ugari dago. Hala ere, badaude beste asko ganora gabekoak eta askotan horiek dira irratiaren bitartez gure entzumena erretzen dutenak. Azken finean, horiek dira iraungitze data duten abestiak. Leku guztietan daude merezi duten gauzak eta nola-halako gauzak. Aukeratzen jakin behar da!\nEskerrak eman nahi dizkiot Nur artista katalanari Euskaljakintzarentzat tartetxo bat egin izanagatik. Denok ikasi beharko genuke zerbait ezkutuan daudenengandik, askotan horiek baitira gauza gehien irakasteko ahalmena dutenak.\nelkarrizketa, musika, solasean\nObesitatea gaixotasun larri


BrahBrah kolektiboa: “Lur azpiko musiken munduak beti berdin jarraitzen du, hauskor baina aberats eta irudimen askorekin.” — Gaztezulo\nBrahBrah kolektiboa: “Lur azpiko musiken munduak beti berdin jarraitzen du, hauskor baina aberats eta irudimen askorekin.”\nBrahBrah kolektiboa: “Lur azpiko musiken munduak beti berdin jarraitzen du, hauskor baina aberats eta irudimen askorekin.” Geurea erraldoien lana egiten duten artistaz osaturiko lurraldea da. BrahBrah Kolektiboa 2011. urtean zuten punk eta grind musika estiloak jotzen dituzten ipar Euskal Herriko musikariek, hain justu musika mota hori sustatzeko xedez. Do It Yourself (zuk zeuk egin) filosofiaren baitan kontzertuak antolatzez gain, kanpoko taldeei hemen jotzeko aukera ere eskaintzen die kolektiboak. Eurekin hitz egin dugu kolektiboaren iragan eta etorkizunaz. https://www.gaztezulo.eus/albisteak/brahbrah-kolektiboa-201clur-azpiko-musiken-munduak-beti-berdin-jarraitzen-du-hauskor-baina-aberats-eta-irudimen-askorekin-aldiz-kontzertu-potoloagoen-munduan-musika-industriak-eragindako-zentralizazio-prozesu-nahiko-beldurgarria-suertatzen-ari-da.201d https://www.gaztezulo.eus/albisteak/brahbrah-kolektiboa-201clur-azpiko-musiken-munduak-beti-berdin-jarraitzen-du-hauskor-baina-aberats-eta-irudimen-askorekin-aldiz-kontzertu-potoloagoen-munduan-musika-industriak-eragindako-zentralizazio-prozesu-nahiko-beldurgarria-suertatzen-ari-da.201d/@@download/image/BrahBrahGaua#7-MagnetoBaiona-12102018-creditFrancisAloneWolf.jpg\nGeurea erraldoien lana egiten duten artistaz osaturiko lurraldea da. BrahBrah Kolektiboa 2011. urtean zuten punk eta grind musika estiloak jotzen dituzten ipar Euskal Herriko musikariek, hain justu musika mota hori sustatzeko xedez. Do It Yourself (zuk zeuk egin) filosofiaren baitan kontzertuak antolatzez gain, kanpoko taldeei hemen jotzeko aukera ere eskaintzen die kolektiboak. Eurekin hitz egin dugu kolektiboaren iragan eta etorkizunaz.\nNoiz eta zertarako sortu zen BrahBrah kolektiboa?\n2011. urtean sortu genuen kolektiboa eta lehen kontzertua 2011/11/11an antolatu genuen! Hardcore, punk eta grind musika estiloak jotzen dituzten Lapurdiko eta bereziki Baiona inguruko musikariek sortu zuten: The Rodeo Idiot Engine, Infest, Kuma No Motor, AntiFun Krieg, Monarch!, Hondartzako Hondakinak, RadHammer... dira taldeetako batzuk.\nElkartzearen lehen helburua taldeak kolektibo batean batzea izan zen eta musikariek elkar ezagutu eta laguntzea. Bigarren helburua musika mota horiek sustatzea, bereziki ipar Euskal Herrian, ordura arte eszenarik ez zegoelako. Horretarako kolektiboak Do It Yourself izpirituarekin, hau da, guk geuk eginez beste inork egitea itxaron gabe, kontzertuak antolatzen ditu. Horrela, kolektiboak tokiko eszena sostengatzen du eta kanpoko taldeei hemen jotzeko aukera ematen die.\n2011-2014 bitarte oso aktiboak izan ginen, 2014-2017 urteetan ordea etenaldi bat izan genuen. 2017tik ona berriz piztu gara! Talde berriak batu zaizkio kolektiboari: Missile, The Third Eye, Uraken Survivor, Sweven, Cabrones, Sunk... eta landetako hegoaldeko talde eta jendea ere batu dira. Lurralde berriak okupatzen ari gara!\nBatez ere punk eta grind estiloko musika taldeak babesten dituzue, zergatik estilo horiek?\nHoriek izan zirelako kolektiboa sortu genuen garaiko taldeok jotzen genuen musika mota. Halere, barne hartzen dituen musika estiloak anitzagoak dira noski: doom-metal, noise, rock, stoner eta bestelako musika estiloko taldeak ere badaude egun kolektiboan. Post-rock eta folk kontzertu anitz antolatu ditugu. Azken batean, musikalki eta pertsona bezala gustatzen zaizkigun guztiekin aurrera, bost axola etiketak!\nZer eskaintzen dizuete musika estilo horiek?\nMusikak asko transmititzen du, eta aldi berean, musika asko transmititzeko bidea ere bada. Beraz, hori eskaintzen digute hain segur, hartu eta emateko ahala. Bestalde, musika estilo horiek politikoki nahiko markatuak dira eta guk kritika zein proposamen horiekin bat egiten dugu: Do It Yourself, autogestioa, antifaxismoa, elkar laguntza, antikapitalismoa eta beste asko...\nBa al dago hardcore punk eszenarik Euskal Herrian?\nBadago eta oso aktiboa da gainera! Biarritzeko Atabal, Baionako Magneto, Donibane Ziburuko gaztetxea, Laudioko Orbeko Etxea, Zarauzko Putzuzulo gaztetxea, Trintxerpeko Mogambo... eta beste areto askok sustengatzen dute hardcore-punk eszena. Jaialdi batzuk ere aipatu daitezke: Defenestre Fest, Meraki Fest, Tapoi Fest, Txoritokieta Punx Picnic... Jende asko mugitzen da eszena horietan eta urte asko doaz kontzertuak antolatzen, taldeak sortzen... eta kontzertuetara hurbiltzen den jendeari esker dago bizirik. Hau familia bat da. Askok elkar ezagutzen dugu eta beti saiatzen gara elkarlaguntzen... baina denak zarete ongi etorriak eta denok hartu dezakezue parte modu baten edo bestean!\nEuskal Herrian edo Europa osoan gure taldeen kontzertuak antolatzen aritu diren kolektiboetan inspiratu gara. Oso motibagarria da ikustea jendea prest dagoela zuri kontzertua antolatzeko, kontzertuaren propaganda egiteko, afaria prestatzeko, argiak eta soinua zaintzeko, lotarako lekua emateko, beste talde batzuk ezagutzeko aukera emateko… Jende berria ezagutzeko parada da, eta horrela aipatutako familia handitzen da. Azken batean guk gauza bera egiteko gogoa izan genuen, hau da, kanpoko taldeei hemen jotzeko aukera ematea.\nMusika, zaletasun bat baino bizitza filosofia bat al da?\nBaietz uste dugu. Halere, tarte handia dago batetik bestera, hau da, musika zaletasun huts izatetik bizimodu oso izatera. Batzuek edo besteek gehiago edo gutxiago jartzen dugu hori praktikan. Guztiz koherente izatea denentzat da zaila, baina ahalik eta gehien izatea da erronka.\nZertan datza Do It Yourself mugimendua?\nHorretaz gehiago jakiteko interesgarria da Craig O'Hara-k bere garaian idatzi zuen Punkaren filosofia liburua irakurtzea edo frantsesez dakitenentzat Fabien Hein-en Do It Yourself!. Badauka ahalduntzearekin zerikusirik, oso askatzailea eta hezitzailea da. Finean gauzak guk geuk egitea da, guk nahi eta definitu dugun moduan. Horrela, ez dugu beste inork egin dezan itxaron beharrik eta ez dugu besteen “arauen” arabera egin beharrik. Gauzak aldatzeko sekulako ahalmena dugu!\nNola ikusten duzue oro har, kontzertuen eskaintza Euskal Herrian?\nSekulako eskaintza dagoela uste dugu, kalitate handikoa benetan. Talde pilo bat dago, eta atzerriko talde asko ere hemendik pasatzen dira orain. Halere, aldi berean, ahul dago kontzertuak antolatzeko lekuak gutxitu baitira eta antolatzaileak beti berdinak baitira. Baionan adibidez, tabernetan ez dago gehiago kontzertuak antolatzeko modurik... Ezin astean zehar kontzerturik antolatu...\nLur azpiko musiken munduak beti berdin jarraitzen du beraz, hauskor baina aberats eta irudimen askorekin. Aldiz, kontzertu potoloagoen munduan musika industriak eragindako zentralizazio prozesu nahiko beldurgarria suertatzen ari da.\nEta musika eszena oro har?\nMusika eszena ongi dago. Talde asko daude eta pixka bat bilatuz gero gauza oso oso onak aurkitzen dira! Halere, askotan ausardia pixka bat gehiago eduki behar genuke gure proposamenetan (bai musika taldeek, bai kontzertu antolatzaileek).\nJendea hurbiltzen al da kontzertuetara?\nBai, horrekin ez daukagu arazorik. Batzuetan gehiago, bestetan gutxiago, baina oro har ehun bat pertsona biltzen gara. Kontzertuetako sarrerak taldeak ordaintzera bideratzen dira beraz, minimo batzuk mantentzea ongi dago. Ez dugu etekinik sortzen, eta jende kopuruarena estres iturria izan ohi da, baina gero kontzertuetan giro ona dugu.\nZein da etorkizunera begira dituzuen helburuak?\nIaztik kolektiboa indarturik dago eta kontzertu asko antolatzen ari gara orain. Horretan segituko dugu, talde berriak kolektibora batzen, kontzertuak antolatzen, leku berrietara joaten... kolektiboaren izena zabaltzen!\nArlo politikoa gehiago landu nahi genuke eta lehen urteetan egin genuen bezala dokumentalak hedatu nahiko genituzke, adibidez, dokumental-hitzaldi-kontzertu gaualdiak antolatuz. Beste kolektibo batzuekin elkarlaguntzan eta trukaketan sakondu nahi genuke eta Bordeleko lagun batzuekin Baiona-Bordele trukaketa asteburu bat antolatzen ari gara. Eta zergatik ez, egun batez diskoetxe bilakatu kolektiboko taldeen diskoak argitaratzeko! Hemen datozen kontzertuak:\nIrailak 13, Container (Angresse, Landesak): Pilori (black crust - Rouen FR), The Third Eye (post hardcore - Capbreton FR), Infero Lasta (doom metal - Baiona EH)\nIrailak 20, Magneto (Baiona): Ultimo Gobierno (hardcore punk - Burgos ES), Infest (grindcore - Baiona EH), Cult of Misery (crust punk - Bilbo EH)


FAQ – Jkm Basiko\nAmaia Etorbidea 28, 48940 Leioa, Bizkaia\nAte bat irekitzea\nOrdenagailu bat piztea\nAulki batean esertzea\nAzterketa baterako ikastea\nDieta on bat jarraitzea\n¿Zer da JKM?\n– JKM informatikako talde bat da, web guneak eta abar sortzen dituena.\nGetxokoak gara gehienak, eta Artaza Romo ikastetxean ikasten dugu.\n¿Zertarako balio du web gunea?\n– JKM Basiko, Webgunea edozein arazo edo galdera mota duen edonori laguntzeko diseinatuta dago. Hori dela eta, gure izenak adierazten duen moduan tutorial basikoak sortzea kontuan hartzen dugu.\n¿Nori dago zuzenduta?\n– Pertsona guztioi zuzenduta dago, edozein adinako pertsonei, baina kontuan izan behar da web gunea euskaraz idatzita dagoela.\n¿Zergatik sortu da weba?\n– Lehenen esan dugun bezala, Batxilergoko lehenengo mailako informatikako talde bat gara, eta web hau sortu dugu Kaixomundua lehiaketan parte hartzen ari garelako.\n¿Zer proposamen daukazue JKM Basikorekin?\n– Hau dena eginez, lortu nahi duguna da lehiaketa irabaztea, gure ikasketa zentroa iragartzeko eta ere bai gure helburua delako. Gainera, behar bada, pertsona batzuei erabilgarria egin ahal zaie gure Webgunea, eta horrek oso pozik jartzen gaitu.\n¿Tutorial gehiago jarriko dituzue?\n– Bai, gainera, iruzkinen orrian, edonork eskatu ahalko ditu edozein motatako tutorialak, eta guk zaiatuko gara ahal ditugun guztiak jartzen. Gainera, zuek ideiak onak propoastzen badituzue, zuen tutorialak igo ahalko ditugu!\n¿Nola jarri ahal gara zuekin kontaktuan?\n– Gurekin kontaktuan jartzeko hainbat modu daude, gure forotik, edo gure gmail-etik hitz egin ahal gaituzue. Gainera, sare sozialak ere baditugu, eta bertatik kontaktuan jarri ahal gara edozein jarraitzailerekin. Kotuan izan behar duzue, gure ikasketek denbora asko kentzen digutela, orduan ezin izango dugu beti laster erantzungo ahalko.\nInformazio gehiago nahi baduzu bot-a erabili dezakezu!☻\nBilatu gure web-gunean\n© 2022 Jkm Basiko. Built using WordPress and the Highlight Theme


Nola konfesio jenerala egin ondoan\niraun bear dan bizitza onean\nta nola iraungo dan\nEz da gauza sarriago ekusten danik, nola diran Konfesio jeneralak misioko egunetan, baita ere beste denpora batzuetan. Badirudi erriak aldatu dirala onera. Ordea gutxik irauten due gogo santuetan, ta lau edo bost ill igaro baño leenago, negarrak leortzen dira, ta erriak biurtzen anziñako bizitza lasaira. Atseren apur bat artu due pasioak, baña gero azkortzen dira: alkar ekusi gabe egon ziran adiskide txaarrak Konfesoreak egindurik, edo Sermoien bidez, geldika egiten dituzte bisitatxoak gauza txatarrik ez egiteko asmo deabruak edertuarekin. Ekusiak dakar parrea, itzketa amorezkoa, ta egun gutxiren buruan askatzen due pasioa, galdu lotsa ta beldur guzia, ta dira gerora egunetik egunera gaiztoagoak.\nBeste batzuek egin zuenean konfesio jenerala artu zuten asmoa biurtzeko ostua, kalte eginak edo irabazi bide gaiztokoak; eman zien itza konfesoreari anbat lastarren egingo zituztela restituzio edo gauza kenduen biurrerak. Ordea min ematen die etxetik ezer ateratzeak, ta dabiltza aurrera konfesatzen kunplitu gabe obligazio ain bearra.\nBeste batzuek eman zuten itza konfesatuko zirala illean bein largako ziela olganza, ta pesta len galdu zituztenai, eramango zueela bizitza modu oneko bat: baña denpora gutxiren buruan largatzen die Konfesatzeari, ta ez Tanboril soñuari; lasaitzen dira kunplitzen ez dituzte penitenziak, ta biurtzen dira anzinakoak izatera. Itz gutxitan; asitzen dira ondo, jarraitzen due gaizki, ta bukatzen due bizitza eriotza gaizto batekin; zerren gaitzera biurtzerekin egiten zaio Kristori injuria, edo bidegabe guziz andi bat, sendotzen dira deabruaren indarrak, ta argaltzen animarenak. Iraun nai ezpazan, zertako asi? Eta zergatik iraun ez asi ezkero bizitza on bat? a jende ero ta gatzgabea, esaten zien San Pablok Galatakoai, nork lausotu ditu zuen begiak ez ekusteko egia, ta jarraitzeko gezurrari? Asi ziñaten ondo, egin ere bai bide zati bat egiaren ezagutzan. Zergatik onik onenean larga diezu bide onari? Nor izan da onela galdu zaituztena? Quis bos fascinavit?\nIru gauzak dakar morroe bat largatzera bere etxeko Jauna; lenbizikoa, aldatza edo mudanzaren bat dakuzanean etxeko Jaunagan; bigarrena, serbizioa lengoa ez danean; irugarrena, laburtzen bazaio alagorea, edo urte saria. Etxeko Jaun, len bigun errukiorra zana, biurtzen bada gogor, astun, ta gogaitgarria izatera, aldatzen da beste bat bezela izatera: morroea bazegoan konfianza osoan, giltzen kontuaz, ta beingoan morroe azpiko egiten badu, gaitz deritzo aldatza oni, ta dijoa etxetik. Azkenean, amar ezkutu soldatatik eresten badio bostera, ez dio ondo jakiten. Ordea, ze arrazoi arki lezake anima Jangoikoaren serbizioan sartu danak iges egiteko, largatzeko Jaun aldatu ez dana, mesederik gutxitu ez diona, ta bearsariak ugari ta laburtu gabe emango diozkana? Jaun maitagarri onek artzen du Aitaren izena; gaitu bereak, ala berak eginak geralako, nola bere odolarekin erosi ginduelako.Zergatik iges egin alako Aitaren etxetik atsegin ematearen aragi gaiztoari, edo mundukoen esamesak gatik? Edo Infernuko etsaiaren tentazioai leku emateagatik? O eskergabetasun itxusia! Konfesio jenerala osoro ta damu andiarekin egin danean, nolako poza biotzak, nolako arintasun ta pakea zor andiak pagatu ta zor gabe gelditzen danak bezelakoa? Zertara joko du pake ark biurtutzen bagera lengo bizitza gaiztora? Zenbat arrazoi dauzkagu bada irauteko bizitza onean, egunoro obeak izateko, ta birtuterik birtute gabiltzala izateko eriotza ona! Esanda dago; irauten duanak onean azkeneraño, salbatuko da, ez asi, ta largatzen diona on izateari. Obe izango zan nola bait ez ezagutzea egia, ez sartzea Jangoikoa serbitzen, aldegiteko bere legetik. Etxe eder ta andi bat asi duanari, parre egingo die neke andiak artu, ta largatzen badu bukatu gabe erdi eginda.\nNondik dator ordea ez iraute bide on artuan? Ona zer dion Kristok. Etxearen zimentua egin da arearen gañean, dator eguraldi gaizto bat, jaikitzen dira aizeak, ta ujolak, ezarten due lurrera etxe guzia zimentu argal ta txatarra zeukalako. Ala bada birtuteari ezarten ezpazaioz zimentu onak, eroriko da laster tentazio andien aize gogor ta ujolekin. Nabasaiari eskua ezarten dionak soroan bear egiteko, ez du atzera begiratu bear, ta bai ekin bere lanari. Au egin bear da birtuteko lanean; bestela ez da gauza neretzat dio Kristo ber berak. Ekusi bear degu bada zein diran zimendu onak erori ez didin animako bear guzia. Gauza guziak datoz bi oetara, aldegitera onean irautea galerazitzen diguten gauza guzietatik, ta egitera onean irauteko lagunduko diguenak.\nLenengo, alde egin bear deguna, da bekatura garameezan okasio ezagunak, ta onetan eztago parkaziorik. Gaizki len bizi izan diranak daude gaiso edo eritasun andi batetik iges egin uenak bezela, argal, eror errazak; edozein jatekok, kontu andiarekin ezpadabiltza, gaitza biurtuko dienak, beste sendoai kalte egiten ezpadie ere. Beraz konberti berriak arreta geiagorekin aldegin bear due erorbide, edo bekatuaren okasioetatik, birtutean luzaro iraun ta sendotu diranak baño. Aientzat okasio ezagun ta ur urrekoak dira, leku ta ebillera asko, besteentzat urrutikoak diranak. Kontu dezagun kristau lujuriako amore, ta bideetan oitu dan batek, Jangoikoaren argi batekin bere bizitza gaiztoa ezaguturik, egin duala Konfesio jeneral eder, ta damu andiko bat. Onelako batek iraun nai badu artu duan bizitza on ta berrian, nolako kontua iduki bear ez du? Begiak oiturik dauzka ekuste amoragarrietara, belarriak kanta, edo itzketa zatarra atseginez enzutera. Non nai bezela arkituko da nai ta ez ere lengo ezagun ta lagun gaiztoekin. Oek emango die bideren bat bear ez diran gauzeetarako. Bada artzen ezpadie lagun aiei gorroto santu bat, iges egiten ezpadu txakur amorratu bategandik bezela aien artetik, arpegi astun bat erakutsirik, laster galduko da. Eta zer joaten bada lagun aien artera berak nai duala? Zer agertzen bada karrika edo plazaan prest ta eskintzen bezela burua danzarako? Nola iraun? Nola piztuko ez da anziñako amorio edo oniritzi aragizkoa? Nola parre, itzketa, ta esku estutzeakin likatuko ez da bere biotza? Nola deabruaren soñuan ixilduko ez du Jangoikoak bakarzaleai biotzetan ematen diena? Galdu da bai, anima gaixoa, iges egin du Kristoren eskolatik, ta sartu da infernuko eskolan. Sartu zan peligro beretzat ezagunean, ta beste gabe galduko da. Anima onak, ta birtutean sendotuak ere ez lukee iraungo luzaro galdu gabe. Zer egingo due anima argal ta bekatutik irten berriak? Iges bada iges Babilonia gaiztotik. Bakartzen diranak ere badue zer egin irauteko bide onean. Infernuko etsaiak inguratzen gaitu alde guzietatik; orazio, penitenzia, ta gauza onetara emanak ere peleatu bear du garaitzeko tentazio asko, batez ere len bekatari andia izan bada. Oek galtzeko ekartzen ditu Infernuko etsaiak beste etsai bera baño gaiztoagoak, ta esesten die guziak. Bada nola izango ez dira galdu ta garaituak munduaren erdira irtetzen duenak, mundu etsai andiarekin laztantzen diranak? O itxumena egia au ekusten ezpada! Beraz larga bear dira dibersio edo olgantza peligrosoak; iges egin alako lagunetatik sugearen arpegitik bezela. Ala ez egitera, galdua da anima gaixoa. Orobat edanean len erorten zanak aldegin bear du edateera tentatuko duen gizon ardanzaleetatik, aldegin Ardantegi edo Taberneetatik, non sartu ezkero, jakin bear duen, len gertatu zateenaz, igaroko dirala edanean. Adiskidetasun gaiztoren bat iduki duteenak auzoan, edo urrutiagoko etxeren baten, ez due ara geiago joan bear, ez, esaterako, agur sikurik ere egin bideren bat arkituta ere adiskide kaltegarriari; ta kendu bear da alegiñez bere gogotik alako adiskide gaiztoa. Largatzen bada amore txingarren bat, jaikiko da su andia, ta egur guzia kendu bearrean, geitzen badira berriak, irtengo du garondagarriak.\nBigarren etsai iges egin bear dana da mundua, esan nai det, ez dala begiratu bear lurrekoen esamesetara. Nere ustean kalte geiago egiten du anima onera biurtu diranetan mundu gaizto onek, infernuko etsai gaizto guziak baño. Mundu zaleak ekusten badue beren lagun len izan dana Jangoikoaren aldera jiratua, asitzen dira milla farra, ta siñu egiten. Ona emen egun gutxiko Santa aldaretan ipiñi bearko deguna; guk kondenatu bearko degu; onek izan Zeruan Koroa andia. Zu bezelako eroak galduko dira. Burua laster galduko dezu. Zergatik irten ez pesteetara! Zer gauza txaar egiten da? Guk ere salbatu uste degu; infernua ekusteko dago. Onela milla berriketarekin beldurturik, atzeratzen dira Jangoikoaren bidetik, lotsatzen dira Kristoren eskolakoak izaten, sartutzen dira munduaren erdian. Baña zer gertatuko zaie? Lotsatuko da Jesu-Kristo ere alako jente beldurtiak bere umetzat artutzen. Eta isilduko da mundua egin alak eginda ere? Largatzen badiozu bide onari, irteten badezu apainduta, bazabiltza pesta ta dibersio galgarrietan, esango due, ona zertara etorri dan onen santidadea. Agiri da engañatu dituala Konfesoreak. Egizu nai al guzia; ez dezu mundua ixilduko, San Juanek egiten baditu baraur gogorrak, gaizki esango due, Kristo ekusten bada Zaqueo ta beste etxeetan zerbait jaaten animak irabazteagatik, esango du dala burukina, edala, ta sabel andikoa. Beraz ere garbia da munduko esamesen beldurrez largatzen diona Jangoikoaren bideari.\nIrugarren eragozpena irauteko artu dan bizitza onean, dira igaro bear diran tentazioak. Asko da anima bat sartzea bizitza on bat egiten, bereala irteteko bidera atzera eragiteko. Ezagutzen du infernuko etsaiak nola iges egin dion? Geitzen ditu tentazioak, ematen ditu beldurrak, ezin jarraituko duela asi duan bidea, alperrik dabillela egun batzuetan, gero ere eroriko dala. Ez da zer, kristauak artutzen baditu neurri onak irauteko? Zer, sartutzen badu orazioko, ta penitenziako bidean. Eta artzen ez duen asmorik, dio Santa Theresak, eragozteko orazio ixillekoa. Asko da orazioko lekuan jartzea sentitzeko tentazio zatarrak, loa, beldurrak, korputzeko min edo oñazak. O anima gaixoa! Ez ikaratu: ekin ekin lan eder orri; garaituko dituzu etsaiaren asmo guziak irauten badezu atzerarik egin gabe. Ez dezu sentitzen gozotasunik? Zaude leor, gogor, pensamentua ezi ezinda! Ez da ansi. Aurrera. Zure iran-penak bigunduko du Zerua; jo atea, egin oles berriz ta berriz, ta idikiko zatzu. Nola uste dezu garbitu anima lengo bekatuen loi, zetaka, ta ugar guzietati estutasun gogorrak igaro gabe? Peleatzen badezu tentazioen kontra, oek badira belz, itxusi ta zikinek, berekin garbituko zera, nola lisibako auts loituak garbitzen dituen zapiak. Jakikiko zaizkitzu gizonen persekuzioak, zure kontra izango dira aideak, adiskideak, ta mundu guzia. Aragia bera egongo da eskatzen atsegin zatarrak. O Kristoren Soldadua! Ez izutu: eman arpegia etsai guziai; zure pazienziarekin garaituko dituzu mundukoen persekuzio ta iraun guziak. Aragia eziko dezu orazio ta penitenziarekin ta ukatuaz eskatzen dituen gauza txatarrak, ta fede sendo batekin Infernuko etsaia, ta azkenean bear bezela gudatzen duenak, izango du inoiz zimeldu ta igartuko ez dan Koroa.\nGauza gogorra! Esango dezu; betiko gerran ebilli bearra. Atoz ona. Nolako naigabe ta penak ez daramez lurreko Erregeren Soldaduak gerrako denporetan? Otza, bero geiegia, jaateko laburra, lo gutxia, ta iltzeko anbeste peligro, ta azkenean bizitzarekin irteten badue ere, zer sari ematen zaie? Berriz Jangoikoaren serbizioan peleatzen dutenai, nolako sariak itxaraten ez die Zeruan? Non da gure zenzu ta fedea?\nA Kristau maite Jangoikoarn serbizioan sartu zerana, jakin zazu, azkeneraño irautea birtute onean dala gutxi batzuenak, zeren artu nai ez dituzten neurri egokiak orretako. Bear dira bada gauza bi; bata Jangoikoaren aparte aparteko grazia edo laguntasuna, ta gere aldeti artzea bitarteko sendoak. Jangoiko, zu gabe egin zaituenak, salbatuko etzaitu zeu gabe, dio San Agustinek. Bear egin bear du graziak gurekin batera, dio San Pablok. Gratia Dei mecum. Orain bada erakatsi bear det zein diran gure egin bideak irauteko artu degun bide onean, ta egunoro aurreratzeko bide onetan. Itxasoan aize ederrarekin zijoan onzia gelditzen da batzuetan aizeak uts emanda kalma edo pake kaltegarrian: dago ez aurrera, ez atzera leku batean. A onzi gajoa! Orrela bazaude, etzera elduko uste edo gogo zenduan lekura. Beste batzuetan jaikitzen zaizko aize gogor ta kontrakoak, botatzen due Onzia atzera, galdutzen ditu aize ederrarekin egin zituan bideak. Itxasoan dijoazanak ez due onekin bearrik; nai ta ez gertatzen dira, ta itxasbidiaztirik jakitunak ere, ezin eragotzi lezakee ez aize kontrakoa, ez aizegabetasun edo kalma kaltegarria. Ordea Espiritu Santuaren aize ederra berez beti dago prest; aize oni laguntzen badiogu, beti joango gera aurrera. Gu nagitzen bagera, gurea da bearra edo kulpa. Baña nondik izango degu aize ederra? Orazio gogokotik. Bai, orazioa da, non Espiritu Santuak argitzen dituan gure entendimentuak, ta berotu borondatea ezagutzeko bekatuaren kalteak, gorrotatzeko biotz guziarekin, ta maitatzeko Jangoiko ain ona ta alde guzietatik maitagarria.\nG. Zertan dago kristuak penitenziarik ez egitea, edo egiten asi bada, ez irautea?\nE. Dago, dio Jeremias Profeta Santuak, biotzarekin aztertzen ez ditugulako etorkizun, ta gure Fedeko gauza miragarria. Quia non ist qui recogitet corde. Oroi zaite, gogora etzatzuz zure azkenkiak, etorkizuna, oek dira eriotza, juizio edo kontu eman bearra, betiko Gloria, edo betiko Infernua, ta ez dezu inoiz bekaturik egingo, edo iraungo dezu bizitza onean; ala dio Espiritu Santuak. Orobat zenbat gauza miragarri zeatuko ez lirakez Jesu-Kristoren bizitza, Pasio ta eriotzaren gañean, artuko bagendu asti puska bat egunoro? Astirik ez det orazioan denpora igarotzeko. Gezur garbia. Zenbat kristau egoten dira oean eguzkiak irtenda ere jira ta bira dabiltzala, edo lo gogorrean daudela aspertu artean? Gero eguna darame paseo, berriketa luze, joko ta nai dituzten gauzeetan. Zenbat onelako jende mota errietan alperreriari emanak, meza arintxo bat enzun, ta ito itokako Errosario bat esanda, asko egin duela deritzeeala. Gazeta erakurtea pozik; libru animarako onak ekusi ere nai ez ezin bestez baño. Korputzarekin kontu andia, zer jan dan, zer jango dan, aragi ona, ardo ona saltzen dan edo ez kontu andia, ta animako salbazioa ezertakotzat iduki ere ez. Utzi gerorako, datorrena datorrela. Onelako bizitzarekin nola iraun bide onean? Nola aragia jaikiko ez da ezi bearrean, gozatzen ta gizentzen bada? Ordu erditxo bat orazioan igarotzeko, gogoan izateko zer dan eriotza, zer beti-iraune edo Eternidadea, eztago ta bai lo asko egiteko, bai jan edanean ta jokoan igarotzeko. O anima gaixoa! Eta zein gutxi maite zaituzten gizonik geienak.\nBeste batzuek dira ain emanak beren irabazi naietara non da igarotzen dituzten eguneko orduak arazo andietan ordutxo bat animarentzat gorde gabe. Nekazari, ta beargillak berak ere artu lezakete zerbait denpora nai balue, kristau on askok artutzen duen bezela, orazio, edo meditazio zatitxo bat idukitzeko. Zertako gabiltza? Ezin iraungo da bizitza onean biotzarekin aztertu edo zeatzen ezpaditugu etorkizunak. Itzelliko da surik biziena, erregarririk ematen ezpazaio.\nOrdea, nola egingo da, ta zeren gañean meditazio santua? Ezin denpora labur onetan adirazo dezaket. Billa ezazu Konfesore jakitun ta Jangoikozko bat, ager ezozu zure jakin naia, ta bere obligazioari eranzun nai badio, erakatsiko dizu, ta zuzenduko zaitu orazioko bidean. Ona emen beste gauza bearra irauteko bizitza onean, Konfesore on baten aukera edo elekzioa.\nJauna, Konfesore guziak dira onak, gu ondo bagoaz; au da askoren soñua. Baña ez Santa Teresarena, zeñek eskatzen duan ardura edo kontu andia Konfesoreak billatzen, ta gutxik egin zuan Santa ura lenbiziko urteetan galdu etzutenean Konfesore jakituria laburrekoak, bekatu benialak gatik esaten zien ezer etzirala, ta mortalak txikitzat zeuzkatela, inoiz bekatu mortal eginik ezpazuan ere Santa andi onek; baña ipini zuten egiteko, bide latsaiak erakutsirik. Gaisotzen bagera osagilla edo mediko asko dauden errietan, ez da billatzen nornai, edo edozein; baizik izenik onena duana. Auzi bat darabillonak billatzen du Letradurik jakitunena. Eta animako gaitzetan, tentazio andien auzietan ez da billatuko Konfesorerik onena, birtutetsuena, Jangoiko-zaleena? Berriz iges egin bear da Sugearen arpegitik bezela Konsejari txarrak diranetati. Aingerua izan bear duana egiten bada deabru, Zeruko bidea erakatsi bear duanak erakasten badu infernukoa, iges iges alakoaren arnasatik. Zor gaiztokoa bai sazerdote anima galtzallea; baña zori gaiztokoa laguntzen diona, Jangoikoa ofenditzen; madarikatuak beste guzien artean alako Persona sakrilegoak, ta penitenzia egiazko batekin biurtzen ezpadira mugonez, eroriko dira Infernuko Osin ondo sakonean. Estadu guzietan daude onak ta gaiztoak; onak salbatuko dira, ta gaiztoak kondenatu. Esana esan billatu Konfesore zur, jakitun, ta al ditekean onena zuzendu gaitzan Jangoikoaren bidean; ta orretako konfesatu sarri, ta komulgatu Konfesoreari ondo deritzonean.\nG. Beraz sarri konfesatzea ta komulgatzea izango da bitarteko ona irauteko bizitza onean ta gordetzeko Konfesio jeneralaren frutua.\nE. Nola ere dan. Sarri eskuak garbitzen dituanak garbiak idukiko ditu: sarri aldatzen dan alkandorea ez da ain loi zetakatua egongo, nola egun edo illaskoan aldatu ez dana. Sarri konfesatzen diranak Konfesorearen konseju asko artzen due, sarri aztertzen dute konzienzia, sarri egin on izateko proposito edo gogoak, ta nola onek lagunduko ez du ondo bizi izatera? Berriz gutxitan konfesatzen diranak, ez due animarekin ardura edo konturik, ez Kristogana eldutzeko goserik, ezin bestez bezela, edo oniritziz dijoaz konfesiora, gogo gabe, ta ala prestaera txarraren siñaleaz.\nG. Baña noizik noizera konfesatzea ondo izango da?\nE. Ez da erri oetan iñor, gaisoren bat ezpada, konfesatuko ezin dana edolarik illean bein. Oraziora edo bizitza espiritukora emanak, sarriago egin oi dira, ta bakoitzak artu bear du bere Konfesorearen iritzia, ta ez irten mundukoen erausi ta berriketak gatik. Elizako lenengo urteetan, apostoluen doktrinak artu zituztenak, komulgatzen ziran egunoro; argatik ziran ain onak orduko kristauak. Gaur ekusiko balitza, sazerdotea ez dan kristau bat, egunoro komulgatzen nolako zeresanak, parreak, ta gaizki esateak ala Konfesore, nola penitentearen kontra? Obedienziaren bean dabillena, dijoa zuzen. San Agustinek nai zuan igande guzietan komulgatzea bizitza ona zeukatenak. Au berau San Franzisko Salesek, bekatu benialerako eraspenik ezpadago, ta bai Kristoren gosea. Sarriago egiteko, ekusi bear da nolako frutuak ateratzen diran komunio sarrikotik, ta au ezagutu bear du Konfesoreak. Gauza onen gañean itz egingo da astiro Komunioaren gañeko doktrinan.\nG. Zergatik da gauza ain ona Igande, edo demekeetan komulgatzea?\nE. Zeren dan biderik onena jai-egunak santifikatzeko, edo Jankoikoaren onran igarotzeko, ta Jaiegunak ondo gordetzea da bitarteko egokia irauteko bizitza onean. Ala da, ala da, baña ez da ala egiten. Jai egunak dira geienentzat bekatu egunak; Jangoikoaren egunak, deabruaren egunak. Oetan dira joko geiegiak, ordikeriak, danza naastu, ta moldegabeak. Oetan egiten da infernuko Feria, non egiten dituan debruak irabazte andiak. O negar egiteko gauza! Asteko bearegunak eskatzen dira ogia billatzeko korputzeko bizitzari iraun-erazitzeko. Gorde zuan Jangoikoak egun bat bera onratzeko, gere animako bizitza gordetzeko, ta goiak beratu dira, egun santuak igaro dira bekatu egunak izatera. Mezatxo bat enzun debozio gabe ta egun guzia olgantza, joko, ta ezin aitatuko diran zatarkerietan. Eta gero nai da betiko saria? Eraman Koroa onean irauten duenai emango zaiena?\nBaña iraun nai duenak bizitza onean, ta salbatu, igaro bear dituzte egun guziak gaitz andirik animari egin gabe, ta artu egun bakoitza ondo igarotzeko neurriak. Zeruetako erreinuak eskatzen ditu neke edo indarrak, ta nekatzen diranak, edo indar egiten duteenak, arrapatuko dute, ala dio Kristok. Gure animako salbazioa ote da zeregin laburra, non eta eguneko denpora zati bat bear eztuan? Zer aterako degu mundu guzia geretuaz, anima galtzen badegu? Edo zer eman dezakegu bere ordean? Igarotzen dira itxasoak bizitza galtzeeko arrisku andiekin, diru apur batzuek gatik. Gaiso daudenak edaten dituzte edaaririk mingoztzeenak osasunagatik. Eta anima aberastzeagatik? Eta gaisotu bada osatzeko, zer egiten da? Baña, orren neke andia da ordu erdi bat goizago jaikitzea orazioan igarotzeko? Neke andi bat eragozpenik ez degunean meza bat debozioz enzutea? Neke andia ama Birjiniari goizoro, ta gauoro iru Abe Maria errezatzea gorde gaitzan bekatuko tentazioan erortetik? Neke andi bat noizik noizera gere bearren artean biotza Jangoikoari goratzea erlojuak jotzen duanean Abe Maria bat esan, ta ordu datorreneko obrak eskintzea? Neke andia da esamina apur bat oera joan aurrean egitea aztertzeko nola igaro degun eguna? Neke andia da atsekabe, edo damu ematen digun gauzaren bat izan degunean, jasotzea biotza Jangoikoari, ta bere amorez ixiltxorik igarotzea? Neke andia da tentazioko denporetan gurutze bat bekokian, edo biotz gañean egitea gorde gaitzan Jangoikoak, erortetik. A kristau eskergabea! Ori zor diozu Jaun maitagarri infernura bota gabe zauzkanari anbeste bekatu len eginda? Arzai on deitu zaituanari beragana zure goze ta bear balitza bezela? Zertako dira zure negarrak, zure Konfesio jenerala, zure itzonak ematea, iraun nai ezpadezu bide santuan? Iratsi bada ta ausnartu itzatuez itz oek, Irauten duanak azkeneraño, izango du Zerua.


Euskadiko kirolari buruzko ekainaren 11ko 14/1998 Legearen arabera, goi-mailako kirola herri-interesekoa ere bada; izan ere, batetik, funtsezko faktorea da Euskal Autonomia Erkidegoan oinarri zko kirola garatzeko, eta, bestetik, Estatu-mailako eta nazioarteko kirol-lehiaketa ofizialetan errepresentazio-funtzioa du. Euskal Autonomia Erkidegoko instituzio komunei ematen die goi-mailako kirola antolatu eta sustatzeko eskumenaz baliatzeko ahalmena.\n4.– Erakunde eskatzaileek euskaraz nahiz gaztelaniaz aurkez ditzakete eskabidea eta dokumentazioa, nahi duten eran. Era berean, prozedura osoan, erakunde eskatzaileak hautatutako hizkuntza erabiliko da, azaroaren 24ko 10/1982 Oinarri zko Legeak, Euskararen Erabilera Normalizatzekoak, 5.2.a) eta 6.1 artikuluetan xedatutakoari jarraituz.\n5.– Eskabidea aurkezteak esan nahi du berariaz eta formalki onartu direla deialdi honen oinarri etan zehaztutako baldintzak.\n6.– Batzorde horrek arrazoitutako ebazpen-proposamena egingo du, ezarritako esleipen-irizpideetan oinarri tuta, eta Kultura eta Hizkuntza Politikako sailburuordeari helaraziko dio.\nEdizio-kopuruaren arabera egingo da puntu-banaketa, taula honetan oinarri turik:


Toni Garrido kazetari ospetsua eta Animal Maker konpainiako sortzailea izango Fun & Serious Game Festival jaialdiaren aitabitxia | Fun & Serious Game Festival 2016\nFun & Serious Game Festival Europako bideo-jokoen jaialdirik handienak jakinarazi du Toni Garrido izango dela jaialdiaren hurrengo edizioaren aitabitxia. Garrido oso ezaguna da kazetari gisa, izan ere, Espainiako irratiko ahotsik ospetsuenetako bat bihurtu zen. Horrez gain, Animal Maker, munduko on line bideo-ekoizle eta banatzaile nagusietako bat den Maker Studios enpresaren Espainiako dibisioaren sortzailea ere bada.\nJaialdiaren aitabitxi gisa Toni Garridok egiteko garrantzitsua izango du, izan ere, egingo diren jardueretan ez ezik, sari-banaketaren Galan ere parte hartuko du.\nYoutuber fenomenoa azken urteetako garrantzitsuenetako bat da, millenialsen goren unearengatik bereziki. Millenialsek mugikortasuna, berehalakotasuna eta gizarte-elkarrekintza aintzat hartzen dituen bizimodua dute. Maker Studiok, YouTuben edukirik handiena duen sareak, 10.000 milioi ikuskaldi baino gehiago ditu hilero, eta 650 milioi harpidedun baino gehiago.\nAnimal Maker Espainiako edizioak ildo horretatik jarraitu nahi du, Espainiako sortzaileei mundu osoan dagoeneko milioi harpidedunek gozatzen duten kalitatezko eduki hori guztia partekatzen lagunduz. Toni Garridok hauxe adierazi du horren inguruan: “Gure helburua sortzea baino ez da, sortzaile onak erakartzea, bere sortze-lanak partekatu nahi dituztenei eta Anima Maker-en gaikako lau blokeetan produktu onak egiten jarraitzeko baliabideak ematen dizkigutenei laguntzea. Hauek dira lau bloke nagusiak: bideo-jokoak eta kirolak, bizimodua, familia eta entretenimendua. Horietan edozein gai lantzen da”.\nJaialdiko zuzendaria den Alfonso Gomezentzat, Toni Garrido Fun & Serious edizio honen aitabitxia izatea ohore handia da. “Espainiako Youtuberrek mundu osoan dute arrakasta, eta beraien kanaletan harpidedun gehien dituztenak dira. Horrek, formatu honen egoera ona erakusten du, baita industriarako, bideo-jokoen industriarako bereziki, oso garrantzitsua dela ere. Horren adibide argia dugu Youtuberen plataforma, jokatzeko modua eta jokalariak euren artean eta sektoreko enpresekin harremanetan jartzeko modua aldatu duelako”.


Bera Bera - Mirene Moreno ermuarrak ezker hegalekoa osatuko du\nMirene Moreno ermuarrak ezker hegalekoa osatuko du\nSUPER AMARA Bera Berak Mirene Moreno ezker hegaleko jokalaria fitxatu du 2018-19 denboraldirako postu hori osatze aldera.\n21 urte betetzear, Ermuan jaioa, infantil mailan sartu zen Errotabarri eta Zilarrezko Mailara igo zenetik bost denboraldiak daramazki talde nagusian, horietako asko Imanol Álvarez entrenatzaile. Aurten Ermuko Errotabarri taldea B multzoko euskal talderik onena izan da eta Mirene Moreno, hirugarren golegile nagusiena, partidako ia hiru gol sartuz.\n2018. uda Hungariako junior mailako mundiala jokatu zuen, besteak beste, bere taldekide izango den Eli Cesáreo jokalariarekin batera. Imanol Álvarezen zuzendaritzapean, Morenok sei partida jokatu zituen eta 10 gol egin zituen.\nSUPER AMARA Bera Berak jokalari gaztea aurkitu du, proiekzioa duena, klubean historia handiko ezker hegaleko postua indartzeko. Jokalari bizkaitarraren aurkezpena astelehenean izango da, ekainak 3, Burger La Perla terrazan.


Musikazuzenean blog: HATORTXUROCK ZOZKETA\nZozketa Gunea 06 Urt '11 0\nEgin dugu HATORTXUROCK festibalerako zozketa. Lau lagun hauek eskuratu dute elkartasun festibalean ikusteko BONO bana. BONOA ostiral eta Larunbaterako emanaldietarako balio du.\n* Laster batean jarriko gara harremanetan irabazleekin.\n← GOSE taldearen CD DVD IRABAZLEAK ANJE DUHALDE ZOKETAKO IRABAZLEAK →


Erik Jaka gipuzkoarra promozio txapelketako lau t`erdiko txapeldun - Nafarberri\nHome eskupilota Kirola Erik Jaka gipuzkoarra promozio txapelketako lau t`erdiko txapeldun\nErik Jaka gipuzkoarra promozio txapelketako lau t`erdiko txapeldun\nUnknown ordua: 19:39 eskupilota, Kirola,\nFinaleko podiumean protagonistak. Argazkia: www.noticiasdegizpuzkoa.com\nLizartzako 22 urteko mutila, goitik behera nagusitu zen atzo Logroñoko Adarraga pilotalekuan jokatu zen finalean. Aurkaria "etxean" jokatzen zuen Dario errioxarra izan zuen Jakak. Aspe enpresako bi pilotarien arteko lehian diferentzia garbia ikusi zen. Dirua ere Jakaren alde zian zen berrogei ehuni.\nTxapelketan guztian zehar Dariok sentsazio hobeak erakutsi zituen eta Jaka zalantza askorekin iritsi zen final handira. Partida hasi eta berehala ostera, gipuzkoarraren joku sendoa eta errioxarraren ezina ikusi ziren kantxan. Hasiera hasieratik egin zuen zuloa Jakak markagailuan eta partzial handiak egin zituen sakea ere ederki baliatuz. Dario gaztea kinka larrian zegoela argi ikusi zuten etxeko pilotazaleek eta asko bultzatu arren ezinezkoa egin zitzaion ezer egiterik. Horren isla amaierako markagailuak erakutsi zuen 22-10ekoa.\nJakak aurreko urtean galduriko finalaren zapore garratza ahotik kendu zuen, bere lehenengo txapel profesionala buruan jantzita. Bigarren aukeran lortu du helburua eta datorren urteko maila nagusiko txapelketan izateko txartela ere poltsikoratu du. Dario, 19 urteko errioxar gazteari dagokionez, oraindik ere egiteko dagoen pilotaria dela erakutsi zuen. Aurretik bide luzea dauka eta atzoko finala bere hazkuntzarako beste pauso bat izan zen etorkizunean gauza handiak egiteko gai izateko.


PSEk EAJren 'herentzia ekonomikoa xahutu du', Bilbaoren arabera | EITB Udal eta foru hauteskundeak\nPSEk EAJren 'herentzia ekonomikoa xahutu du', Bilbaoren arabera\nEAJren ahaldun nagusigaiak uste du sozialistei "gehiago interesatzen zaiela propaganda egitea gauzek ondo funtzionatzea baino".\nJose Luis Bilbao Bizkaiko ahaldun nagusigaiak sozialisten Jaurlaritza kritikatu du eta "Ibarretxeren Jaurlaritzak utzitako herentzia ekonomikoa xahutzea" leporatu dio.\nDurangoko Ezkurdi plazan egindako ekitaldi batean izan da Bilbao Aitziber Idigoras alkategaiarekin eta Iñigo Urkullu jeltzaleen buruarekin.\nBilbaok salatu du Jaurlaritzak "okerrera" egin duela eta hainbat adibide jarri ditu: "Euskadi hamargarrena zen berrikuntzan Europa mailan, Europako batez bestekoaren gainetik, eta bi urtetan hamabosgarren postura jaitsi gara".\nBeste adibide bat ere aipatu du: "Egun metroa ia egunero gelditzen da, funtziona dezan inbertsioak egin behar direlako mantenuan, eta hauek metroaren aurrekontua 1,2 milioi igo zuten publizitaterako. Gehiago interesatzen zaie propaganda gauzek ondo funtzionatzea baino". Horren aurrean, EAJk "irtenbide eraginkorrak" eskaintzen omen ditu.\nEkitaldian parte hartu du Iñigo Urkullu EAJren presidenteak ere eta bere alderdiak "aro berri bat, indarkeriarik, ilegalizaziorik eta blokerik gabekoa" eskaintzen duela adierazi du.


HABE IKASBIL: Akabo neutraltasuna Interneten\nAEBko Komunikazioen Batzorde Federalak (FCC) bertan behera utzi du Interneteko zerbitzua ematen duten enpresek neutraltasuna bermatzeko 2015eko araua. Horrela, enpresa hornitzaileek hainbat murrizketa onartu ahal izango dituzte hemendik aurrera, erabiltzailearen eta edukiaren arabera.\nGorka Julio ingeniari informatikoak neutraltasun hori apurtzeak zer ekar dezakeen azaldu du Euskadi Irratiko Amarauna saioan. Desberdintasunak areagotu eta desberdintasun berriak ekarri ditzakeela argitu du.\nESATARIA.- Notizia atzokoa da, nola Estatu Batuetan komunikazioen Batzorde Federalak erabaki duen sareko hornitzaileei zenbait eduki zabaldu, beste batzuk zaildu, eta abiada ezberdinak eskaintzeko aukera ematea, eta honek sareko erabiltzaileen arteko aldea sortuko du. Sareko mundu irekian itxiturak, sare horizontalenean hierarkiak ez direla desagertzen, alegia.\nKontua ulertzen laguntzeko, Gorka Juliori eskatu diogu etortzeko, Talaios kooperatiban egiten du lan, ingeniari informatikoa da, gure tekno taldeko kidea. Kaixo, Gorka!\nESATARIA.- Zer esan nahi du honek?\nGORKA.- Beno. Saiatuko gara hasieratik eta ondo azaltzen. Erabakia izan da, eta ez dago gainera, ez da izan aho batez esaten dena, ez? Eztabaida oraindik piztuta dago, eta justu-justuan aprobatutakoa (onartutakoa) da, baina. Utzi dituzte, alboratu dituzte edo deuseztatu dituzte neutraltasuna defendatzen zuten neurriak Estatu Batuetan. Zer da hori? Neutraltasuna, sare-neutraltasuna da zuk zure hornitzailearekin edo kontratatzen duzu zerbitzu bat, izan daiteke 100 mega edo dena delakoa eta horrek ematen dizu sarrera internetera, bai? Baina, interneten zaudela, eta abiadura hori kontuan hartuta, muga hori bakarra da, bertan dauden edozein zerbitzu edo datu-motarengatik edo edukiengatik ez dago bereizketarik edo ez du egon behar bereizketarik eta beraz, honek horrekin apurtzen du. Hau da: hemendik aurrera aukera egon liteke datu batzuk azkarrago joatea, beste batzuk oztopatzea, edo dena delakoa, sare horren barnean. Eta horrek eragingo luke baita ere eskaintzan. Hau da: gerta daiteke hornitzaile batek esatea, begira, zuk YouTube erabili nahi baduzu edo YouTube era azkarrean erabili nahiko bazenu, hori nolabait azkartuko duen zerbitzua erosi beharko zenuke , eh. Igual zure konexioari gehi bost euro ordainduta urtean. Ulertzeko telebista kable ..\nESATARIA.- Ordainpeko telebista, ...\nGORKA.- Ordainpeko telebistaren antzeko gauzak gerta daitezke. Baina, finean hori da: da, nolabait apurtzen da, edo aukera irekitzen da eduki batzuk hobestu (hobetsi), beste batzuk ukatu, eta ezberdintasunak sortzeko, beste ezberdintasun bat, ze ez da bakarra, orain arte hornitzaileak pagatzeko ahalmenaren arabera azkarrago edo mantsoago zoaz. Baina, beste desberdintasun batzuk gehitzeko aukera irekitzen da. Ze, oraintxe bertan guk eduki ahalko genuke, dauzkagun prezioak osea prezioak dira Europarekin alderatuz, adibidez, baita ere hornitzaile mailan, e.\nGORKA.- Oso garestiak dira. Guk eduki beharko genituzke, iristen den tokietara, ze, gero badaude landa eremuak non marjinatuak daude hogeita bat garren mendean, non hau eskubidea izan beharko litzatekeen. Eduki beharko genituzke giga, gigatako konexioak bai? Prezio berean, eta ez dauzkagu. Hori gauza bat da, baina gainera orain negozio gehiago egin nahi dute honekin. Hori da atal garrantzitsu bat kontuan hartzekoa, eta bigarren atal garrantzitsua igual da hasieratik interneten hor ematen zuen neutraltasun eta askatasun maila hori kontuan hartuta, ideia berriak, negozio berriak, innobazio (berrikuntza) berriak zailtzen dituela ze hasieratik imajinatu YouTuber bat egoera honetan jaioko balitz ba hiru gaztek muntatutako bideo-zerbitzu bat egin ahal izateko jada ordaindu beharko lukete nolabait trafiko handi hori suposatuko lukeen modeloa. Eta beraz, …\nESATARIA.- Ezingo lukete.\nGORKA.- Edo zailagoa litzateke. Uste dut honek denak oraintxe bertan, klaro, Estatu Batuetan gertatzen denak beti eragiten digu, eta beti txarrerako eragiten digu, normalean kopiak txarrak egiten ditugu, gainera, sor dezakeen prezedente edo aurrekariarengatik. Ekartzen hasten bagara horrelako legediak hona, ba, albiste txarra da, edozein kasutan. Oraindik ez dago dena galduta, hori ere bada.\nGure ordenagailuek eta bestelako gailu elektronikoek ba al dakite euskaraz?


Urpeko hockey - Wikipedia, entziklopedia askea.\nUrpeko hockeya hockeyaren modalitate ezberdin bat da, igerileku baten hondoan jokatzen dena eta hamarna jokalariz osatutako bi taldek parte hartzen dutena.\nSei jokalarik aktiboki parte hartzen dute eta beste lau ordezko eserlekuan izaten dira. Norgehiagoka igerileku sakon batean gauzatzen da eta helburua aurkariaren atean gol bat gehiago sartzea da 1,2 kg-ko disko batekin. Jokalariak makila batez, betaurrekoez, arnas hodiaz, babes eskularruez eta hegatsez hornituak egongo dira. Bere batzarrik nagusiena Confédération Mondiale des Activités Subaquatiques (CMAS) da eta Espainian Federación Española de Actividades Subacuáticas.\n1954ko azaroaren 18an sortu zen.\n2 Joko arauak\n3 Beharrezko materiala\nUrpeko hockeyak Portsmouth herrian (Britainia Handia) du jatorria, baina 60ko hamarkadatik aurrera, kirol modalitate honek beste kontinenteetara egin zuen salto, Estatu Batuetara adibidez. Horrela, txapelketa ofizialetan zabaltzen joan zen, Hegoafrika izan zen nazioarteko txapelketak antolatu zituen lehen herrialdea eta, ondoren, Australia.\nUrteak pasa ahala, 1979. urtean lehen Europako txapelketa jokatu zen Charleroin, Belgikan. Gaur egun, urpeko-hockeya hogeita zazpi herrialdetan jokatzen da eta Australian, Hego Afrikan, Frantzian, Estatu Batuetan eta Ingalaterran lehiaketa duen kirola da; urtero nazio mailan txapelketak jokatzen dira eta bi urtetik behin mundukoa. Munduko lehen txapelketa 1980an jokatu zen Kanadan.\nEspainian, zenbait hiritan praktikatzen da kirol hau, Tarragonan, Sevilla, Madrilen, Bartzelonan eta abar. Selekzio nazionala ere badu, 23 eta 19 urtez azpiko gizonezko eta emakumezkoen taldeekin. Euskal Herrian ere, Gasteizen, jokatzen da hockey modalitate hau.\nKirol honetan hamarna jokalariz osaturiko bi talde lehiatzen dira, sei jokalari uretan eta beste lau ordezkoen eserlekuan. Jokalari bakoitzak hegatsak, betaurrekoak, babes eskularruak, makila eta arnasa hartzeko hodia ditu eta 1,2 kg-ko diskoa urpetik aurkariaren aterantz garraiatzen saiatu behar dira bertan gola sartzeko makilarekin. Diskoak urdin edo gorri kolorekoak dira derrigorrez.\nHasiera batean, Octopush moduan izendatu zuten modalitatea, 1984. urtera arte zortzi (octo) jokalarik bultzatzen baitzuten diskoa. Jakina denez, jokalariak jokoan zehar denbora asko igarotzen du ur azpian, apnean. Horregatik, kirol hau praktikatzen hastean ur azpian mantentzea zaila izan baliteke ere, praktikarekin batera apnea handiagoa lortzeko gaitasuna eskuratzen da.\nUrpeko-hockeya gutxieneko bi eta gehienezko lau metroko sakontasuneko igerileku baten hondoan apnean jokatzen den talde kirol bat da, eta bere ezaugarrietako bat joko azkarra eta oso dinamikoa dela da; hortaz, kirol praktikak esfortzu fisiko handia eskatzen du bi gaitasunetatik, aerobiko eta anaerobikoa. Abiadura, aurre hartze gaitasuna eta koordinazioa gainjartzen dira beste gaitasun fisikoetatik, aurkariaren gainetik geratu ahal izateko. Horretaz gain, beste kirol batzuetan gertatzen ez den bezala, zailtasun berezi bat dauka, kontzentrazioa ez delako urpeko jokoan soilik mantentzen, urpeko mugak, jokalariak gainazalera itzultzea eragingo baitu, arnasa hartu, errekuperatu eta ondoren joko eremura itzultzeko berriro.\nTaldeko jokalari guztiek bainujantzi berdina eraman beharko dute, diseinu eta kolore berdinekoa. Honetaz gain, kolore berdineko txapel eta makilak eraman beharko dituzte, beltza ala txuria, bi taldeetako jokalariak ezberdintzeko eta sorbaldan edo besoaren gainaldean bakoitzaren zenbakia markatzen dela.\nPartida 15 minutuko bi zatitan banatzen da, tartean 3 minutuko atsedenarekin, eta zati bakoitzean zelai zati batean jokatzen da. Jokoa hiru epailek zuzentzen dute, bi urpekoak eta bat kanpokoa, epaile nagusia. Partidu hasieran, atsedenaren ondoren, gol bat sartu edo penalti jaurtiketa bat eta gero, urpean ondoko lerroan kokaturik izan beharko dute gutxienez esku bat. Jokoa aurrera doan heinean, partzehartzaile guztiak igerilekuaren alboko eremu batetik sartu beharko dira aldaketaren unean.\nKapitain edo entrenatzaileak etenaldi bana eska diezaiokete partiduko zati bakoitzean epaile nagusiari, “O” bat irudikatuz eskuak buru gainean dituela, eta epaileak onartzen duela adieraziko du keinu berarekin, denbora geldituz. Luzapen denboran aldiz, ezingo da etenaldirik eskatu.\nJokalariak gainazalean igerian dabiltzanean, edozein estilotan egin dezakete, beste jokalari bati kolpe bat emateko arriskurik ez badago. Partiduan zehar, ordezkoek euren zona barruan egon beharko dute une oro eta ezin izango dute aldaketa egin, kanpora aterako den jokalaria guztiz kanpoan egon arte, hegatsak eta guzti. Berdinketa egonez gero, hamar minutuko luzapen bat egongo da beste hiru minutuko atseden batekin eta berdinketan segiz gero, hurrengo gola sartzen duenak irabaziko du, beste era batera esanda, urrezko gola.\nJokalariek diskoa makilarekin soilik bultza dezakete, eskuekin ukitu gabe eta gorputzeko edozein atalekin diskoa lurretik altxa, oztopatu edo ezkutatu gabe. Ezingo dute zutik jarri joko eremuan, sei jokalari baino gehiago eduki jokoa martxan denean edo jarrera etikoaren aurkako ekintzak direnean, adibidez, epailearen arauak ez onartzea, jarrera desegokia, ahozko eraso zein fisikoa eta abar.\nEpaileek arau haustearen araberako zigorra ipini diezaiekete jokalariei. Kasu horietan, epaile nagusiak jokoa ulertu eta urpeko epaileekin eztabaidatu beharko du zein izango den emango duten zigor egokia. Zigorra ohartarazpen sinple bat izan daiteke falta arina edo istripu moduan hartzen bada, denbora bateko kanporaketa (2 eta 5 minutu tartekoa) falta larria edo taldeko falta arin asko gehitzen badira eta kanporaketa zuzena falta oso larria bada. CMASen araudi ofizialaren arabera, honela baloratzen ditu faltak:\nMakilarekin egindako falta gehienak\nIntentziorik gabeko kontaktuzko faltak\nEutsi, mantendu, bultza\nAhozko irainak, hizkera desegokia\nFalta arin asko jarraian gehitzea\nNahita egindako falta okerra\nFalta larri asko jarraian gehitzea\nBeharrezko materiala[aldatu | aldatu iturburu kodea]\nHegatsak: Potentzia gehiago edukitzeko urpeko mugimenduetan. Ezingo da beira-zuntzekin osatua egon, aurkariari minik ez emateko, jokalarien segurtasunerako. Hortaz, gomazkoak edota material malgu sintetikoz fabrikatuak izango dira. Luzeraz ezingo dira handiak izan eta motzak izanez gero, eraginkortasuna galduko lukete.\nUrpekaritzako betaurrekoak: segurtasun beira bat du, normalean lente bikoitzekoa edo beste material bat zeina kolpe baten aurrean zati txikietan ez den hausten. Igerilarien betaurreko arruntek ez dute balioko.\nArnas hodia: Urpekaritzan erabiltzen den antzeko hodia da, luzera txikiagoarekin arnasketa errazteko.\nTxapela: Waterpolo moduko kirolean erabiltzen den txapel antzekoa erabiltzen da, bi aldeetan belarrientzako babesekin eta azpian itxitura batekin.\nMakila: 30 cm luzerako makila txiki bat, 2 edo 3 cm-ko zabaleraz eta forma kurbatuarekin diskoa bultzatzeko.\nEskularrua: Makila erabiltzen den eskuan jartzen da babes eskularrua, neopreno fineko edo beste material batez osatua makila ondo eutsi ahal izateko.\n↑ (Ingelesez) Kft, proaction. «World Underwater Federation - Quality in diving» www.cmas.org (Noiz kontsultatua: 2021-06-08).\n↑ (Ingelesez) «About UWH/Octopush | The British Octopush Association» www.gbuwh.co.uk (Noiz kontsultatua: 2021-06-08).\n↑ (Gaztelaniaz) «DEPARTAMENTO DE HOCKEY SUBACUÁTICO» FEDAS (Noiz kontsultatua: 2021-06-08).\n↑ «Federación Española De Actividades Subacuáticas - Hockey Subacuático» web.archive.org 2008-09-25 (Noiz kontsultatua: 2021-06-08).\nMultimedia: Underwater hockey


BERDEL AIPAMENA 2018 — Mutrikuko Udala\nBERDEL AIPAMENA 2018\nBERDEL AIPAMENA 2018 Aurten bere sorreraren 50. urteurrena ospatuko duen Goizeko Izarra Ikastola izan da herri bozkaketaren garailea. https://www.mutriku.eus/eu/albisteak/berdel-aipamena-2018 https://www.mutriku.eus/eu/albisteak/berdel-aipamena-2018/@@download/image/MutrikukoUdala_Berdel Aipamena_moztuta.jpg\nAurten bere sorreraren 50. urteurrena ospatuko duen Goizeko Izarra Ikastola izan da herri bozkaketaren garailea.\nBerdel Eguneko jaiaren ospakizunaren baitan, urtero, Berdel Aipamena eman ohi da, nolabait Mutrikuren onerako lan egin duten pertsona, elkarte e.a.-ei euren lana eskertzeko ideiarekin.\nAurtengoan, Mutrikuko Udalak Berdel Aipamena zeini eman hautatzeko prozesu bat ireki zuen pasa den abenduan.\nBerdel Aipamenerako hautagaiaren aukeraketa prozesua\nProzesuak bi atal izan ditu. Lehen fase batean, herritarrek hautagaiak aurkezteko epe bat izan zuten. Guztira 16 pertsonek aurkeztu zuten hautagaitza eta denen artean 13 hautagai proposatu ziren. Hautagai horien artean, Garapen batzordeak, zortzi hautagaiko behin betiko zerrenda bat osatu zuen, izan ere, hautagaietako askok udaletik beste aipamen edo sariren bat jaso berri zuten edo hautagai izateari uko egin zioten. Horrez gain, udalak “ohorezko berdel laguntzaile” izendapena ere ematen du Berdel Egunean laguntzaile izandakoen artean.\nBigarren fase batean, zortzi hautagaien artean aukeratzeko herri bozketa egin zen. Bozketan parte hartze handia izan da, guztira 519 bozka jaso ditugularik. Nabarmendu nahi dugu, %90ak baino gehiagok web gunearen bidez bozkatu duela, %7ak Turismo bulegoan eta %1ak udaletxeko harrera gunean.\nEsan bezala hautagaiak zortzi ziren: The Basque Way enpresa, Antonio Oianguren “Okon”, Andoni Larrea, Goizeko Izarra ikastola, Anaiarte, Kantuz Bizi eta Maddalen abesbatzak, Txantxangorri aisialdi taldea, Ondare enpresa eta Valentín Barronea.\nGuztiek jaso dituzte botoak, baina hauetako batek nabarmen irabazi du. Goizeko Izarra Ikastetxea izan da boto gehien jaso duena boto guztien % 24-arekin. Goizeko Izarraren atzetik Anaiarte, Kantuz Bizi eta Madalen abesbatzak eta Antonio Oianguren “Okon” geratu dira, bien artean boto bakar baten diferentzia egon delarik eta bozka guztien %15 eta %14 jaso dutelarik.\nBeraz, 2018ko Berdel Aipamena, Goizeko Izarra ikastolak jasoko du, herritarren 124 bozka jaso ondoren, izan ere, 2018ko irailean ikastetxeak 50 urte beteko ditu eta hori dela eta, hautagaitza aurkeztu zuten, garai hartan, herritar eta irakasle talde batek erakutsitako ausardia eta egungo ikastetxeak ematen dion jarraipena saritzeko.\nBerdel Aipamena 2018:\nUrtero bezala, Berdel Aipamena Udal Pleno aretoan emango da, martxoak 16an, ostirala.\nEkitaldia 20:00etatik aurrera hasiko da. Ekitaldia herritar guztientzat irekia izaten da.\nAipamena jasotzera, Goizeko Izarra Ikastolako eragile ezberdinak etorriko dira, bai gaur egungoak eta baita ikastolaren lehen urte haien ordezkariak ere.


Bihotzaren funtzionamendua | Biología | Xuletas, chuletas para exámenes, apuntes y trabajos\nEscrito el 19 de Abril de 2018 en vasco con un tamaño de 8,83 KB\nBihotzaren funtzionamendua aurikuletan eta bentrikuluetan gertatzen diren bi mugimendu koordinatuetan oinarritzen da. Bata sistolea eta bestea diastolea.\nBihotzak txandaka uzkurtzen- eta erlaxatze-mugimenduak egiteari esker, zainetatik odola jaso eta arterietara bidaltzen da; mugimendu segida horri bihotz-zikloa esaten zaio.\n. Odola, gorputzeko ataletatik bueltan, bihotzean sartzen da. Aurikulak dilatatu egiten dira.\nSistole aurikularra. Aurikulak uzkurtu egiten dira.\nBalbula trikuspidea eta mitrala ireki egiten dira, eta odola bentrikuluetara igarotzen da.\nDiastole bentrikularra. Bentrikuluak puztu egiten dira, aurikuletako odola jasotzean. Balbulak itxita daude, arterietako odola bentrikuluetara sar ez dadin.\nBentrikuluak uzkurtu eta balbula sigmoideak ireki egiten dira. Odola itzuli ez dadin balbulak itxita daude.\nGizakion odol-zirkulazioa bikoitza eta osoa dela esaten da. Bikoitza da, odolak ibilbide bat osatzeko bi aldiz igaro behar izaten duelako bihotzetik. Osoa da, oxigenoa daraman odola ez delako nahasten karbono dioxidoa daramanarekin.\nHauek dira bi ibilbide horiek:\nBirika-zirkulazioa: Bihotzaren eta biriken artean eratzen dena da. Ibilbide horretan, odola, gorputzeko organo guztietatik karbono dioxidoa bildu ondoren, eskuineko aurikulara sartzen da, goiko eta beheko kaba zainen bitartez. Handik eskuineko bentrikulura igarotzen da. Eta biriketara irteten, birika-arteriaren bidez. Birika-albeoloetatik igarotzean, odolak karbono dioxidoa askatu eta oxigenoa hartzen du. Behin trukea egindakoan, odola bihotzaren ezkerreko aurikulara iristen da, birika-zainen bidez. Odolak egiten duen ibilbidea laburra dela-eta, zirkulazio txikia ere esaten zaio.\nZirkulazio sistemikoa: Bihotzaren eta gorputzeko organoen artean eratzen dena da. Ibilbide horretan, odolak oxigenoa eta beharrezko mantenugaiak eramaten dizkie zelula guztiei. Zelulen metabolismoan sortutako karbono dioxidoa eta hondakin-substantziak biltzen ditu. Oxigenoa daraman odola, ezkerreko aurikulatik ezkerreko bentrikulura pasatzen da. Gorputzeko organoetan, arteriak adarkatu, eta gero eta meheago egiten dira, kapilar bihurtzeraino. Kapilar horien bitartez, odolak oxigenoa eta mantenugaiak banatzen ditu organoetara, eta karbono dioxidoa eta hondakin-substantziak biltzen ditu. Odola zainek biltzen dute etagoiko eta beheko kaba zainekbihotzera eramaten dute. Karbono dioxidoa daraman odola eskuineko aurikulara sartzen da. Odolak egiten duen ibilbidea luzeagoa denez, zirkulazio handia deitzen zaio.\nLINFAREN ZIRKULAZIO SISTEMA\nLinfa sistema zelulen artean geratzen den likido soberakina biltzeaz eta odolera itzultzeaz arduratzen da, baita hesteetan xurgatzen diren gantzak garraiatzeaz ere.\nLinfa-kapilarrak: Ehun guztietan banatuta dauden hodi itsuak dira, oso meheak. Likido interstiziala biltzea da haien funtzioa.\nLinfa-hodiak: Zainen antzekoak diren hodi batzuk dira.\nLinfa-gongoilak: Linfa hodietan ageri diren zabalgune txikiak dira.\nLINFA: Linfa hodietara sartzen den likido interstiziala.\nLinfaren zirkulazio sistema Zirkulazio sistematikoa Zirkulazio txikia Odolaren ibilbidea Zirkulazio sistema Odolaren zirkulazio txikia Zirkulazio motak


Finantza-ingeniaritza Literaturian – EKONOMIAZ JANTZI\nJoseba Tobar Arbuluk, UEUko Ekonomia Saileko kideak, bere azken argitalpena aurkeztuko du, Larrabatzuko Literaturia jaialdian: Diru Teoria Modernoa eta Finantza-Ingeniaritza. Hitzordua, bihar, ekainaren 1ean, Larrabetzun, 14:00etan.\nJoseba Tobar Arbulu, UEUko Ekonomia Saileko kidea da, lanbidez UPV/EHUko irakaslea. Formakuntzaz ingeniaria, baina bokazioz zein gogoz ekonomialaria. Urtez luzez aritu izan da ekonomiaren inguruan ikertzen, batez ere makroekonomiaren eta moneta-politiken inguruan. Zehazki, egungo finantza-kapitalismoak ekonomia errealaren gainean duen eragina ikertu du, menpekotasun harreman hori aurre egiteko asmoarekin.\nBere blogaren bitartez, 2006ko azaroaz geroztik landu dituen ideien berri izango duzue. Horrez gain, Unibertsitatea.net atariko Otarrea dokumentuen biltegian, bere “working paper” guztiak ikusgai dituzue modu askean. UEUk you tuben duen txokoan ere 2012ko ekainean eman zuen hitzaldia ere baduzue: “Krisia induzitua izan da“.\nDiru teoria modernoa eta finantza-ingeniaritza liburuan, Josebak bere azken urteetako lanak biltzen ditu, zehazki, Diru Teoria Modernoaren inguruan bildutako ezagutza. Teoria horren oinarriak aztertu ondoren, DTMa Eurolandiaren kasuari aplikatzen du, egungo krisiaren testuinguruan. Aipatzekoa da Eskoziari, Islandiari eta Kataluniari egiten dien erreferentziak eta batez ere, Euskal Herriaren kasuan proposatutako neurriak.\nBeraz, bihar baduzue aukera lan honen berri zuzenean izateko. Informazio gehiago, UEUren Buruxkak.org webgunean.\n2013(e)ko ekainaren 3a at 16:13\nFizkiozko literatura, literatura errealaren kontra. Fizkiozko ekonomia, ekonomia errealaren kontra. Ikus Joseba Tobar-Arbuluri Hamaika Telebistan egin Zioten elkarrizketa, UEUrekin argitaratu duen liburua aurkeztuz (http://www.buruxkak.org/liburuak_ikusi/2278/Diru%20Teoria%20Modernoa%20eta%20finantza-ingeniaritza.html): http://www.youtube.com/watch?feature=player_embedded&v=2MmAcZ6urKg#!.


Irekia Eusko Jaurlaritza - Gobierno Vasco :: Mahai sektorialaren ezohiko bilera: informazio-oharra\nMahai sektorialaren ezohiko bilera:…\nOsakidetza eta LAB, CCOO eta UGT sindikatuak lanbide-karrerari buruzko akordio batera iritsi dira gaur goizean Mahai Sektorialak egin duen ezohiko bileran. Onartu den dokumentua, merituak eta lan-esperientzia aitortuz, Osakidetzako langileen lan-baldintzak hobetzeko eta, azken batean, asistentziaren kalitatea hobetzeko bi aldeek erakutsi duten borondatearen eta egin duten negoziazioaren emaitza da.\nIzenpetu den akordioan jaso da lanbide-garapenaren mailak ebaluatzeko eta aitortzeko sistema aztertzeko negoziazio-prozesuari hasiera ematea eta ezohiko deialdi bat egitea.\n2021eko ezohiko deialdian hainbat ezohiko neurri jasoko dira, horien artean maila aitortzea errazten duena, maila guztietan ebaluazioa ezeztatuta. Edozein profesionalek eskatu ahal izango du betetako zerbitzuen arabera dagokion lanbide-garapenaren maila.\nBestalde, adostu da mailaren araberako osagarriaren ordainketak 2019ko urtarrilaren 1etik izango dituela atzeraeraginezko ondoreak. Alde horretatik, parte hartzeko aukera ere zabaldu da; izan ere, lanbide-karrerara sarbidea izango dute une hauetan aktibo ez dauden baina 2019ko urtarrilaren 1ean aktibo zeuden pertsonek, esate baterako, egun horretatik aurrera erretiroa hartu zutenek.\nGaur onartu den proposamena 2021eko otsailean hasierako zirriborroa aurkeztu zuenetik Osakidetzak planteatzen duen laugarren aldaketa hobetua da. Zuzendaritza nagusiaren ustez, elkarrizketarako bere borondatearen adierazpen argia da, eta behin berriro ere berretsi du Mahai Sektorialaren esparruan geratzen diren beste gai batzuetan ere akordiotara iristeko prest dagoela.\nVitoria-Gasteiz, 2021eko uztailak 8


'Poetaren zeregina kezken inguruan argia piztea da' | Edición impresa | EL PAÍS\nEntrevista:KIRMEN URIBE | Idazlea | Gaiak\n'Poetaren zeregina kezken inguruan argia piztea da'\nTxikitan argazki-dendara edo medikuarengana joateak negarra eragiten zionean amak bueltan liburu bat erosiko ziola esanez konbentzitzen zuen. Hala zaletu zen, komikiak eta abenturazko liburuak irakurriz aurrena. Poesia ere oso gazte ezagutu zuen, hamahiru urte zituela anaiak Leonard Cohenen poema liburu bat oparitu zionean. Musikazale amorratua -'musikak eragin handia izan du nire izakeran'- kantuentzako hitzak eta komikien gidoiak idazten hasi zen. Ordutik hona literatura alor guztiak jorratu ditu, Bitartean heldu eskutik lehen poesia liburuak Literatur Kritikarien Espainiar Elkartearen saria jaso du, eta orain narratiba landuz 'ur handiagoetara jauzi' egin nahi du aspalditik Gasteizen bizi den idazle ondarrutarrak.\nGaldera. Bitartean heldu eskutik lehen poema liburua da, asko kostatu al zaizu?\nErantzuna. Poemak eurak baino zailagoa da esateko modu garbi bat lortzea. Koadernoan ideak apuntatzen dituzu eta gero irudi edo pentsamendu horretatik hasita egiten duzu poema osoa. Liburu honetan duela urte batzuk idatzitako poema batzuk eta azken urtean idatzitakoak jaso ditut.\nG. Kritikarien esanetan komunikazioa lortu duzu poeta irakurlearengadik urruntzen ari den garaiotan.\nE. Azken finean hori zen nire asmoa, tonu egoki, biluzi eta argi bat lortzea eta azkenean uste dut asmatu dudala. Idazlearen gaitzetako bat da magoarena egiten duela, alegia, irakurlea etengabe harritu nahi du, eta orduan piska bat urrun jartzen da irakurlearengandik. Harreman bertikala sortzen da, idazlea goian eta irakurlea behean, eta nik nahiago dut harreman horizontala. Gaur egun badago errealitaterako buelta bat eta hori dago lotuta gauza humanoagoak egiten. Nik nire poesia humanizatu nahi nuen.Azken finean, idazleak dituen kezkak eta irakurleak dituenak ez dira desberdintzen, gehiago da poetaren zeregina argi bat piztea kezka horien gainean joku estetizistak egitea baino.\nG. Kezketaz ari garela, zeintzuk dira Kirmen Uriberenak?\nE. Kezka estetikoak dira, zerbait trasmititzen duten gauzak egitea. Poema batean esaten dut 'gizakia ekarri munduaren neurrira'. Hor laburbiltzen da nire pentsaera.\nG. Bitartean heldu eskutik. Esanguratsua eta baikorra.\nE. Bai, liburua itzaletik argira antolatuta dago. Hasten da muga batzuen aitorpenetik eta gero bukaeran nik uste dut nahiko argia daukala. Nahi nuen bukaera argi bat izatea eta baita titulu argi bat izatea ere. Azken finean momentuaren aldarrikapena da. Gogoratzen ditugunak beti momentuak dira, ez urte osoa, beti dira une txikiak. Gogoan dut txikitan eskolatik ateratzen ginenean konserberetako emakumeak deskantsua egitera irtetzen zirela. Joaten ziren alde zaharreko harrizko zubira eta egoten ziren ordu erdi neguko eguzki goxoa hartzen. Agian eguneko momenturik onena zen.\nG. Lehen poema liburua eta saria jaso duena. Zelan jaso zenuen berria?\nE. Poz handiz hartu dut. Sari hau desberdina da liburuaren historiari lotuta dagoelako. Egoera pertsonal latz batetik sortutakoa da, eta argitaratu eta gero esan daiteke liburuaren beraren egitura hori jarraitzen duela; itzaletik argira. Oso harrera ona izan zuen hasieratik, ikuskizunetan ere komunikazio polita sortu da jendearekin eta azkenik sari hau guztiaren gailurra da. Sari honek animatu egin nau.\nG. Poemak liburu euskarritik haratago eramaten dituzu zuzeneko ikuskizunetan. Lan honekin ere poesia eta arte plastikoa batzen dituen ikuskizuna egiten ari zara.\nE. Disko bat atera eta gero zuzeneko emanaldiak egiten diren bezela, nik pentsatzen dut poema liburuekin gauza bera egin behar dela. Liburutik aterata, zuzenean sortzen den giro hori oso aberasgarria eta interesgarria da. Aurrekoa, Bar puerto, ikusentzunezkoa izan zen, oraingoan nahi nuen irudi mundutik aldendu. Liburua nahiko apala da, adorno gutxiekin, ahalik eta argiena eta biluziena izan nahi nuen. Horregatik ikuskizunean hitzari eman diot garrantzia. Forma berriak probatu behar dira, beti poesia giro zaharkitu batekin lotzen delako.\nG. Orain narratibarako jauzia egin nahi duzu.\nE. Poesian nahiko gustora ibili naiz orain arte, narratiban ere egin gura nuke jauzia. Arrantzaleek beti ez dute arrantza egiten ur berean, agian jauzi egin nahi dut ur handietara. Niretzako poesia, nahiz eta jenero moduan oso zaila izan, ur txikiagoko arraina da. Margaret Atwoodek esaten du hizkuntzaren eraginkortasunaren mailarik gorena dela poesia. Hau da, hitz gutxienekin ahalik eta gauza gehien kontatu behar duzula. Behin hori lortuta jauzi egin nahi dut beste esparru batzuetara, poesia bazterrera utzi gabe. Orain ezingo nuke beste poema liburu bat idatzi. Errespetu handia ematen dit eta horregatik tardatu dut hainbeste liburua idazten.\nSarrionandiari eleberri saria\nEuskarazko narratiba alorrean ere bizkaitar batek jaso du Literatur Kritikarien Espainiako Elkartearen saria: Joseba Sarrionandiaren Lagun Izoztua eleberriak hain zuzen. Iurretako idazlea duela 15 urte da erbestean, 1985. urtean Martuteneko gartzelatik ihes egin ondoren. Lagun Izoztua eleberria iazko Durangoko azokan harrera ezinhobea izan zuen lana da. Pasa den azaroan kaleratu zuen Sarrionandiak aipatu lana, bere estreinako eleberria, eta Argia aldizkariari eskainitako elkarrizketan azaldu zuenez, 'liburua ez da autobiografikoa, nahiz eta erbestean bizi den lagun baten gorabeherak, gogoetak eta egoera latzak azaltzen dituen', eta nahiz eta Joseba Sarrionandia beraren hainbat bizipen agertzen dituen. Izuen Gordelekuen Barrena izan zen bere lehenengo liburua, eta 1985etik erbestean izan arren, bertatik bidaltzen ditu sormen lan berriak. Poesian ibilbide oparo eta sendoa eginiko idazleak lan franko utzi du. Besteak beste, Atabala eta euria, Ifar aldeko orduak, Ez gara geure baitakoak, Ni ez naiz hemengoa , Kartzeleko poemak, Marinel zaharrak edota Hitzen ondoeza aipa genitzake. Duela hiru urte kaleratu zuen Hau da ene ondasun guzia disko-liburua.


DANTZA PROFESIONALENTZAKO LAN GIDA – Kontraste saioak – ADDE dantza\nDANTZA PROFESIONALENTZAKO LAN GIDA – Kontraste saioak\nADDEn denbora bat daramagu EUSKAL HERRIKO DANTZA PROFESIONALENTZAKO LAN-GIDA bat egiten. Gida honen helburua, lan-jardunbide egokien erreferente orientagarri bat eskaintzea da, bai sorkuntzan bai hezkuntzan.\nGida, hainbat pertsonek landu dute dokumentuaren fase desberdinetan. Nolanahi ere, Jemima Cano arduratuko da lan honi amaiera emateaz.\nUlerterraza, argigarria eta ahalik eta errealena den gida bat sortzea da gure helburua. Gure lurraldearen ezaugarrietara egokituz.\nAntolatu ditugun online kontraste-saioetan parte hartzera gonbidatzen zaituztegu.\nSaio horietan, konpainia, interprete, eskola eta irakasleekin bildu nahi dugu, dantzako profesionalen lan-harremanetan inplikatutako alderdi guztiekin informazioa kontrastatu ahal izateko.\nSaioak Jemima Canok dinamizatuko ditu.\nKONPAINIEKIN ETA ESKOLEKIN SAIOA: URTARRILAK 7. 10:00etatik 12:00tara.\nINTERPRETEEKIN ETA IRAKASLEEKIN SAIOA: URTARRILAK 8. 10:00etatik 12:00tara.\nAurretiko izen-ematea, 2021eko urtarrilaren 4ra arte mezu bat bidali info@addedantza.org helbidera\n28 December, 2020 /0 Comments/by ADDE\nEuskal Herriko Dantza Profesionalen Elkarteko bazkideentzako urteko galdete... 9. DEIALDIA- EUSKAL HERRIKO DANTZA LANEN KATALOGOA